Visoki predstavnik EU za spoljnu politiku i bezbednost Đuzep Borelj izjavio je danas da je nastavak dijaloga Beograda i Prištine važan trenutak za njega i za EU, ali je ocenio da pregovori u Briselu nisu bili laki.\n"Naš rad s predsednikom (Srbije Aleksandrom) Vučićem i premijerom (privremenih prištinskih institucija Avdulahom) Hotijem tek počinje", poručio je Borelj u blogu posvećenom jučerašnjem sastanku, prvom fizičkom susretu lidera dve strane posle 20 meseci, u okviru dijaloga kojim posreduje EU.\nBorelj je u blogu, objavljenom na sajtu Evropske službe za spoljne poslove, naveo da poštuje to što su Vučić i Hoti juče, kako je naveo, iskreno i konstruktivno izneli svoje stavove, "čak i kada je bilo neslaganja".\n"Bio sam impresioniran činjenicom da su bili spremni i željni da nastave posao. Tražili smo od njih da pošalju svoj tim već sledeće nedelje kako ne bismo gubili vreme", naveo je Borel.\nOn je potvrdio da će naredni sastanak sa Vučićem i Hotijem biti u septembru.\n"Radujem se što ću raditi s njima i drago mi je što možemo računati na dugo diplomatsko iskustvo specijalnog predstavnika EU Miroslava Lajčaka na ovom složenom zadatku. Imamo mnogo toga da postignemo za dobro Srbije, Kosova i EU", rekao je Borelj.\nOn je dodao da mu je bilo zadovoljstvo da, zajedno sa Lajčakom, ugosti Vučića i Hotija.\n"To je bio važan trenutak za mene i Evropsku uniju. Dijalog, kojim je EU počela da posreduje 2011. godine, u srži je onoga što želimo da uradimo na Zapadnom Balkanu", rekao je Borelj.\nOn je podsetio da je tokom saslušanja pred Evropskim parlamentom rekao da će dijalog smatrati jednim od svojih glavnih prioriteta.\nIstovremeno je zahvalio francuskom predsedniku Emanuleu Makronu i nemačkoj kancelarki Angeli Merkel na tome što su, kako je ocenio, uputili snažnu poruku podrške dijalogu Beograda i Prištine time što su sazvali samit u Parizu.\nBorelj je naveo da su Merkel i Makron procesu dijaloga dali novi podsticaj da ponovo otpočne.\nOsvrćući se na jučerašnji nastavak dijaloga, Borelj je rekao da su celo popodne i rano uveče proveli u intenzivnim diskusijama sa dva partnera.\n"To nisu bile lake diskusije", naveo je Borelj.\nVučić Hotiju: Jel pričaš srpski, Abdulaše?\nKako je istakao, teme poput nestalih i raseljenih osoba su jako emotivna pitanja, ali bitna za pomirenje.\n"Takođe smo razgovarali o ekonomskoj saradnji, koja za mene govori o budućem odnosu Kosova i Srbije. Pripadaju istom regionu i putuju ka istoj destinaciji – Evropi", naglasio je Borelj.\nŠef diplomatije EU poručio je da bi u budućosti narod, kapital i roba sa ovih prostora trebalo slobodno da se kreću.\n"Oni bi trebalo da sarađuju na razvoju njihove ekonomije i njihove infrastruktre. To je od obostrane koristi i EU je uložila mnogo napora u stvaranje okvira za takvu saradnju", poručio je Borel.


Šef kineske diplomatije doputovao u Beograd, sa Dačićem razgovarao o bilateralnim odnosima - Politika - Dnevni list Danas\nPočetna » Vesti » Politika » Šef kineske diplomatije doputovao u Beograd, sa Dačićem razgovarao o bilateralnim odnosima\nPredsednik Skupštine Srbije Ivica Dačić razgovarao je danas u Beogradu sa šefom kineske diplomatije Vang Jiom o bilateralnim odnosima, saopštio je parlament Srbije.\nVang izjavio je da njegova poseta predstavlja još jednu potvrdu prijateljstva dve zemlje. Zahvalio je Dačiću na doprinosu koji je na svojim prethodnim funkcijama dao razvoju dobrih odnosa Srbije i Kine, posebno ističući da je Dačić bio prvi ministar spoljnih poslova koji je posetio Kinu u februaru prošle godine na početku pandemije korona virusa.\nSrbija je tada jasno pokazala podršku i solidarnost u izazovnom i teškom trenutku za Kinu, rekao je Vang.\nDačić je rekao da su bilateralni odnosi tradicionalno dobri i da su uprkos svim preprekama poslednjih godina dostigli jedan potpuno novi nivo. Istakao je zainteresovanost Srbije za dalje intenziviranje političkog dijaloga na najvišem i visokom nivou, kao i unapređenje saradnje u različitim oblastima.\nVang doputovao je danas u dvodnevnu posetu Srbiji. Njega je na beogradskom aerodromu „Nikola Tesla“ dočekao je ministar spoljnih poslova Srbije Nikola Selaković.\nPored Dačića, Vang je za danas planirao sastanak sa premijerkom Srbije Anom Brnabić. On će sutra odvojeno razgovarati sa Selakovićem i sa predsednikom Srbije Aleksandrom Vučićem.\nPre sastanka Vanga i Selakovića biće potpisan Protokol o saradnji ministarstava spoljnih poslova dve zemlje.\nNajavljen je i plenarni sastanak delegacija Srbije i Kine, koji će otvoriti Vang i Vučić.\nministar spoljnih poslovaNikola SelakovićVang JiBeograd


Оштре реакције у Србији на одлуку Приштине, млаке у Бриселу - Нови Стандард\nOštre reakcije u Srbiji na odluku Prištine, mlake u Briselu\n04.07.2019. 17:05 16.07.2020.\n„Odluka Prištine je poslednji klin u mrtvački sanduk ideje o dijalogu, stravičan šamar međunarodnoj zajednici“, rekao je Đurić\nOvo što su uradile vlasti u Prištini potez je bez presedana i još jedan šamar, ne Beogradu, već pre svega Evropskoj uniji i međunarodnoj zajednici koja sramno ćuti na kršenje svih civilizacijskih normi koje godinama sprovode Ramuš Haradinaj i Hašim Tači. Pošto su naš narod na Kosovu i Metohiji ostavili bez lekova i hleba, braneći svoje sulude takse, ovom zabranom praktično žele da ga još više izoluju od bilo kakvog uticaja Beograda.\nOvako je prvi potpredsednik vlade i šef diplomatije Ivica Dačić, za Novosti prokomentarisao odluku Prištine da zabrani ulazak svim srpskim zvaničnicima na teritoriju KiM. On tvrdi i da termin za ovaj potez – nije slučajan.\n– Sve su ovo uradili samo dva dana nakon potpisivanja sporazuma između takozvanog Kosova i Albanije kojim se dve strane praktično obavezuju na vođenje zajedničke spoljne politike. Taj ugovor je armatura u temeljima „Velike Albanije“ koju nesmetano zidaju u srce Evrope, dok se istovremeno srpskim zvaničnicima zabranjuje da se kreću po teritoriji sopstvene države.\nVULIN: NEĆE USPETI\nZabrana ulaska zvaničnicima Srbije na prostor AP Kosovo i Metohije je još jedan je dokaz da rukovodstvo u Prištini beži od dijaloga po svaku cenu, izjavio je ministar odbrane Aleksandar Vulin i poručio da niko ne može da prekine vezu između Srba na KiM i njihove Vlade i predsednika.\n„Nakon što su doživeli fijasko sa pokušajima da nateraju Srbe da kupuju švercovanu robu iz kamiona, sada pokušavaju da kazne Srbe tako što će im zabraniti ili što će im prekinuti vezu njihovim državnim rukovodstvom“, naveo je Vulin, komentarišući odluku privremenih institucija Prištine da zabrane ulazak srpskim zvaničnicima na KiM. On je naglasio da Priština neće uspeti ništa da uradi ni ovaj put.\n„Ovo nije politika, ovo je odmazda, ovo je pokušaj da svoj bes iskale na Srbima sa prostora KiM, pokušavajući da prekinu svaku vezu imeđu njih, Vlade Srbije i njihovog predsednika. To jednostavno neće biti moguće, nije moguće, nikada u tome nisu uspeli, neće uspeti ni ovaj put“, rekao je Vulin.\nOn je ukazao i na to da je ovo test za novu briselsku administraciju – da li su u stanju da ostvare svoj autoritet i obezbede, bar elementarno, kretanje ljudi, kada već nisu uspeli da obezbede kretanje robe. „Nadam se da će nova briselska administracija napustiti onu praksu saopštenja u kojima se ističe da obe strane treba da se uzdrže i u kojima stalno pokušavaju da izjednače Srbiju sa samoproglašenim šiptarskim rukovodstvom“, izjavio je Vulin.\nIzvor Sputnjik, 04. jul 2019.\nĐURIĆ: ODLUKA PRIŠTINE ŠAMAR MEĐUNARODNOJ ZAJEDNICI\nDirektor Kancelarije za KiM Marko Đurić ocenjuje da je Priština odlukom da srpskim zvaničnicima zabrani posetu AP KiM „lupila šamar“ međunarodnoj zajednici i Evropi i da će to biti povod za još jaču i snažniju diplomatsku aktivnost Beograda.\nMarko Đurić podseća da je Beograd već zaustavio članstvo Prištine u devet međunarodnih organizacija, te da je 13 zemalja povuklo priznanje nezavisnosti takozvanog Kosova. „Odluka Prištine je poslednji klin u mrtvački sanduk ideje o dijalogu, stravičan šamar međunarodnoj zajednici, udar na temelj slobode kretanja i sve evropske principe“, rekao je Đurić tokom obilaska muzeja Grada Beograda i izložbe posvećene odbrani Srbije tokom NATO agresije.\nIstiče da je odluka Prištine „sa one strane razuma“ i da je direktna posledica višemesečnog ćutanja međunarodne zajednice na uvođenje taksi na srpsku robu. Upitao je kakva ludost još treba da se desi, „da li Balkan treba da počne da gori u plamenu“, kako bi neko zaustavio ljude koji krše sporazume sa potpisom EU. Podseća i da je sporazum o slobodi kretanja potpisan 2011. godine. Ranije danas Priština je donela odluku da nijednom srpskom zvaničniku ne treba dozvoliti ulazak na teritoriju Kosmeta.\nIzvor Tanjug/RTS, 04. jul 2019.\nBRISEL O ODLUCI PRIŠTINE\nPovodom nove zabrane ulaska zvaničnicima Srbije na teritoriju koju kontrolišu vlasti iz Prištine, čime se krše dosad postignuti sporazumi, oglasio se i Brisel.\n– Očekujemo da svi sporazumi postignuti u okviru dijaloga kojim posreduje EU budu poštovani i primenjeni, uključujući i sporazum o zvaničnim posetama – odgovorila je portparol visoke predstavnice Maja Kocijančič na pitanje Novosti da prokomentariše najnovije zabrane ulaska na Kosovo. Kocijančičeva je istakla da je Federika Mogerini u kontaktu sa obe strane.\nPreporučujemoAleksandar VulinEvropska UnijaEUzabrana ulaska na KiMIvica DačićKosovo i MetohijaMaja KocijančićMarko ĐurićPrištinareakcijeSrbija


"Ratna koalicija" je manje zlo od "Samoopredeljenja" - Dnevni list Danas\nPisma Čitaoci "Ratna koalicija" je manje zlo od "Samoopredeljenja"\nNajvažnija strategija Srbije u odnosu na KiM mora biti dugoročno pregovaranje\n"Ratna koalicija" je manje zlo od "Samoopredeljenja"\nSituacija oko učešća Srba u političkom životu na Kosovu i Metohiji je jedna od važnijih stavki potrebnog političkog dogovora među nama samima.\n0Piše: DanasOnline 12. septembra 2017. 14.20\nImamo opciju da potpuno ignorišemo političke procese ili da u njima učestvujemo. Ranije ignorisanje je stvorilo prostor da Priština angažuje „svoje Srbe“ i da tako mimo nas pred svetom pokazuje legitimnost svog lažnog multikulturalizma. Na ovim izborima je postignuto da je makar čista situacija i da su svi srpski poslanici na direktnoj liniji sa Beogradom.\nPodrška Srpske liste, a samim tim i vlasti u Beogradu tzv. „ratnoj koaliciji“ je podrška jednoj širokoj političkoj grupaciji sa ljudima dobro znanim našim državnim organima, što je u moru loših stvari ona najvažnija koja ovu grupaciju čini manjim zlom od direktne ili indirektne saradnje sa „Samoopredeljenjem“.\nOno što sada predstoji i što je imperativ koji se mora staviti pre svih pred predsednika države je to da ovakvu situaciju i tešku odluku da se srpskim glasovima izabere vlast u Prištini iskoristi u smislu bolje pozicije Srbije pred međunarodnom zajednicom. Takođe, čitava situacija jasno pokazuje da najvažnija strategija Srbije u odnosu na KiM mora biti dugoročno pregovaranje, s tim pre što su Sjedinjene američke države tražile da se ponovo vrate u pregovore između Beograda i Prištine što je siguran znak da oni nikako neće dozvoliti bilo kakvo rešenje koje će podrazumevati trajni mir na ovim prostorima.\nTakođe, veoma je važno da Srbi sa KiM budu zaštićeni od dnevne politike i matrice izdajnici-patriote jer su već činom ostanka na ognjištima pokazali maksimum patriotizma.\nKao i do sada, mi kao stranka nećemo tužnu poziciju Srbije oko Kosova i Metohije koristiti za demagogiju i jeftine političke poene, ali ćemo budno pratiti efekte ovog poteza i u odnosu na njih ćemo vrednovati stvari. Naravno, i dalje ćemo insistirati na obračunu sa albanskom mafijom kao ključnom za poboljšanje srpskih pozicija na KiM. Da smo ovaj obračun započeli ranije postoji velika verovatnoća da bi Ramuš Haradinaj bio u nekom zatvoru u Srbiji, a ne u poziciji da bude partner i pregovarač.\nInformativna služba Narodnog slobodarskog pokreta\nŠarke za lamborgini\nTviteraši, ribolovci i sneg\nBrnabić je zahvalila Lavrovu na principijelnom stavu o nepriznavanju jednostrano proglašene nezavisnosti Kosova i p… https://t.co/vmDkeQPgOV\nPiše Dragoljub Petrović Draža\nhttps://t.co/ANohaIQmvf via @OnlineDanas\nPiše Zoran Panović\nhttps://t.co/LGXXKbD0Ik via @OnlineDanas


SIPA „otkočila“ istragu o Džakuli i UIO BiH nakon teksta o Đuru Kneževiću!\nPrečesto djeluje da je borba protiv zarobljenih institucija u ovoj napaćenoj Zemlji čuda uzaludna, posebno u ovo zlo doba kada se gasi i sankcioniše svako ko se usudi da iznese kritiku, pa je zato svaka, pa i najmanja pobjeda, izuzetno važna i vrijedna pomena.\nKrajem avgusta objavio sam tekst o stanju u Državnoj agenciji za istrage i zaštitu SIPA, i o tome kako je HDZ-ov kadar Đuro Knežević, zamjenik direktora ove institucije, u istoj uspostavio sistem koji mu omogućava kontrolu nad svim istražnim aktivnostima, kao i uticaj na tokove postupaka koji se vode. Protiv Kneževića su zaposleni u SIPI podnijeli više krivičnih prijava, a i prije stupanja na dužnost bio je osuđivan, što je u ovdašnjem sistemu vrijednosti očigledno dobra preporuka za napredovanje.\nUpravo u tekstu koji sam objavio, naveo sam kako je Knežević odugovlačio i uporno opstruisao slanje nekolicine izvještaja Agencije prema Tužilaštvu BiH, a posebno onih koji se odnose na kriminal u Upravi za indirektno oporezivanje. Najsvježiji primjer bio je izvještaj sačinjen po nalogu postupajućeg tužioca, a koji se odnosio na tvrdnje iznesene u prilogu Centra za istraživačko novinarstvo pod nazivom „Šefica i njeni crnokošuljaši“. U ovom prilogu CIN-a je do detalja ogoljen kriminal i način brutalnog reketiranja koji sprovode službenici Grupe za suzbijanje krijumčarenja Regionalnog centra Banja Luka, na čelu sa Džakuli veoma bliskom Jelenom Majstorović, a u istom su same žrtve reketiranja i iznuda javno progovorile pred kamerama o svojim iskustvima sa pripadnicima tzv. crnokošuljaša.\nPored potresnih svjedočenja, od ranije su u SIPI postojala saznanja i obimna dokumentacija o tim i drugim nezakonitim djelatnostima službenika ove Grupe, ali je Knežević uporno blokirao dostavljanje izvještaja, stavljajući na iste primjedbe kako ih je potrebno dodatno “sagledati”. Ipak, moji izvori upućuju da je, neposredno po objavljivanju teksta, direktor Agencije tražio da mu se dostavi sporni izvještaj, na istom prekrižio opasku “sagledati” i naložio njegovo upućivanje u Tužilaštvo, što se i desilo svega tri dana nakon objave mog teksta.\nIzvještaj je upućen protiv Jelene Majstorović, te njenih saradnika iz Grupe za suzbijanje krijumčarenja RC BL: Radenka Popovića, Steve Savića i Vladimira Puzića, za krivična đela zloupotrebe službenog položaja ili ovlaštenja iz člana 220. Krivičnog zakona BiH. O Džakulinom odnosu prema Majstorovićki, od zapošljavanja bez konkursa, višestrukog pogodovanja njenoj karijeri, nagrađivanju bez osnova, zapošljavanju njene kćerke, do milionske imovine koju je imenovana stekla mediji su već detaljno izvještavali, a tema je čak bila i predmet rasprave pred pojedinim parlamentarnim komisijama, ali je u ovakvom sistemu, prilično očekivano, izostao konkretan epilog.\nDa li je javna diskreditacija i raskrinkavanje Đura Kneževića razlog zbog kojeg sada panično pokušava napustiti Agenciju za istrage i zaštitu i obezbijediti sebi drugu sinekuru?\nPo mojim saznanjima, Knežević lobira na sve strane kako bi bio imenovan na mjesto zamjenika direktora Agencije za prevenciju korupcije i koordinaciju borbe protiv korupcije. Naime, zamjeniku direktora iz reda hrvatskog naorda, izvjesnom Draganu Slipcu, mandat je istekao 31.08.2021, te bi Knežević rado preuzeo tu poziciju, kakve li ironije!\nDa je ovo samo početak i da se u narednom periodu očekuje intenziviranje aktivnosti na istraživanju i dokazivanju kriminala u Upravi za indirektno oporezivanje, dokazuju i informacije da je SIPA prošle sedmice intenzivno radila na provjerama robe i dokumentacije u Carinskoj ispostavi Gradiška, ali i da je u četvrtak, u prostorijama SIPE saslušan Džakulin pomoćnik za Sektor poslovnih usluga, Elvir Muminović.\nKoje će još afere ugledati svjetlost dana kad se otvore ladice i arhive Đura Kneževića, i da li u tome leži razlog ludila prepoštenog ali trenutno prenervoznog direktora UIO Mire Džakule, uskoro ćemo saznati.\nBanjaluka BiH Đuro Knežević Sipa UIO


SEEbiz.eu / HR / Crna Gora zabranila izvoz drveta\nizvoz drveta Vlada Crne Gore zabrana izvoza drveta Nemanja Katnić\nCrna Gora zabranila izvoz drveta\nDatum objave: 17.03.2017. - 10:17:51\nPODGORICA - Vlada Crne Gore privremeno je zabranila izvoz drveta do maja, saopštio je sekretar Ministarstva poljoprivrede Nemanja Katnić.\nSekretar Mininistarstva poljoprivrede i ruralnog razvoja, Nemanja Katnić, kazao je da se dozvola izdaje na osnovu zahtjeva preduzeća ili preduzetnika.\n"Odlukom su definisani podaci koje je potrebno dostaviti Ministarstvu, koje na osnovu dobijene dokumentaicje izdaje rješenje na period od 30 dana. Odluka stupa na snagu osmog dana od objavljivanja u Službenom listu i traje do 1. maja 2019. godine", rekao je Katnić nakon sjednice Vlade.\nSuočavajući se sa velikim povećanjem izvoza drvnih sortimenata u proteklom periodu, on je rekao da su krajem prošle godine zajedničkom akcijom raznih državnih nadležnih institucija ti negativni trendovi zaustavljeni.\n"Usvajanjem današnje Odluke daje se sistemski odgovor u odnosu na ono što je identifikovani problem u pogledu izvoza drvnih sortimenata koji je proizvodio ekonomske i socijalne problem u Crnoj Gori", saopštio je Katnić.\nPrema njegovim riječima, socijalni problemi se odnose na rast potražnje za ogrijevnim drvetom na tržištu, a konstatovana je i nestašica u prethodnom periodu. Ekonomski problemi se odnose na to što su prerađivački kapaciteti u prethodnom periodu bilježili deficit sirovina. Na pitanje koliko je u prošloj godini i tri ovogodišnja mjeseca izvezeno drvnih sortimenata, Katnić je rekao da je u 2015. godini taj podatak dostigao 150 hiljada metara kubnih.


9 neverovatnih činjenica o Beloj kući – Nadlanu.com\n9 neverovatnih činjenica o Beloj kući\nObjavljeno 12. okt 2013. / 19:00:21\nBela kuća ovog vikenda obeležava 221 godinu postojanja. Pogledajte neke od najinteresantnijih trenutaka u njenoj fascinantnoj istoriji.\nKamen temeljac Bele kuće postavljen je 13. oktobra 1792. godina tokom mirne ceremonije. Od tada, dom predsednika SAD preživeo je napad, dva požara i pokušaj da se izgradi rivalska Bela kuća.\nJedan grad rešio je da sagradi rivalsku Belu kuću\nFiladelfija nije bila zadovoljna odlukom da Vašington dobija predsednikovu vilu. Tokom 1790-ih godina, grad je izgradio svoju predsedničku palatu u pokušaju da zadrži Džordža Vašingtona i druge u Filadelfiji, koja je bila tadašnja prestonica. Vašington je odbijao da koristi „palatu“ i odsedao je na drugoj lokaciji u Filadelfiji.\nDžordž Vašington nikada nije živeo u Beloj kući\nIako se ovo zdanje nalazi u gradu koji nosi predsednikovo ime, Vašington je preminuo 1799. godine, godinu dana pre nego što je Džon Adams postao prvi predsednik koji se uselio u ovo zdanje.\nVrlo malo originalne zgrade je ostalo\nBritanci su spalili Belu kuću 1814. godine nakon što su snage SAD zapalile kanadski parlament. Čuvena slika Džordža Vašingtona, koju je naslikao Gilbert Stjuart, sačuvana je kao i par spoljnih kamenih zidova koji su preživeli požar.\nBio je još jedan veliki požar u Beloj kući\nPožar tokom božićne večeri 1929. godine zahvatio je deo Zapadnog krila i Ovalnu kancelariju tokom administracije Herberta Huvera. Huver je napustio prazničnu večeru kako bi lično nadgledao napore vatrogasaca da ugase požar. Iako je na trenutak uspeo da uđe u Ovalnu kancelariju, Huver je uz pomoć agenata specijalne službe izveden iz Bele Kuće.\nZapadno krilo je stvorio Tedi Ruzvelt\nZapadno krilo je prošireno pod Vilijamom Hauardom Taftom i Frenklinom Ruzveltom, ali je Tedi bio taj koji ga je izgradio. Tomas Džeferson je prvi došao na ovu ideju 100 godina ranije, ali je u Vašingtonu potrebno dosta vremena kako bi se neke stvari obavile.\nBela kuća je umalo srušena 1948. godine\nPredsednik Hari Truman bio je nateran da napusti Belu kuću i useli se u zdanje Bler nakon što su zvaničnici zaključli da je vremešno zdanje blizu kolapsa.\nBela kuća je doživela i napad na predsednika 1950.\nDok je Truman boravio u zdanju Bler, dva nacionalista iz Portorika pokušala su da napadnu to zdanje i ubiju predsednika dok je dremao unutar rezidencije. Nakon borbe koja je trajala 38 sekundi, jedan napadač je ubijen a smrtno je ranjen i jedan policajac. Portorikanci su verovali da je zdanje Bler slabije obezbeđeno od Bele kuće, a njihovo verovanje moglo je da ispostavi kao tačno s obzirom na činjenicu da je Truman prišao prozoru svega par sekundi nakon što je jedan napadač ubijen.\nZa 4 miliona dolara možete da imate sopstvenu Belu kuću\nIako se čini da je u pitanju mnogo novca, u pitanju je prilično jeftina ponuda ako se u obzir uzme podataka da prava Bela kuća vredi preko 110 miliona dolara. Replika Bele kuće nalazi se u Virdžiniji i nešto je manja od originala, ali poseduje Ovalnu kancelariju i repliku Linkolnove spavaće sobe.\nBeloj kući nedostaje kamen temeljac\nGodišnjica Bele kuće ne bi bila kompletna bez priče o nestalom kamenu temeljcu. Sudbonosnog dana u oktobru 1792. godine grupa slobodnih masona susrela se u taverni u Džordžtaunu odakle je nastavila prema lokaciji na kojoj će predsednički dom biti izgrađen. Tokom svoje ceremonije su postavili kamen temeljac sa porukom kako bi obeležili početak izgradnje zdanja. Nakon ceremonije vratili su se u tavernu gde su rešili da proslave ovaj događaj. Proslava se pretvorila u pijanku tako da niko nije stigao da zabeleži gde se kamen tačno nalazi.\nPredsednik Truman je probao da pokuša da ga pronađe tekom rekonstrukcije Bele kuće, ali kamen niko nije video od njegovog postavljanja.\nNovi hit: Bacanje mačke umesto buketa na svadbama


RTCG - Radio Televizija Crne Gore - Nacionalni javni servis :: Društvo :: Raonić ugostio Rajzing Rajnke i Timonijea\n26. 10. 2021. 16:56 >> 17:00 1\nRaonić ugostio Rajzing Rajnke i Timonijea\nGeneralni direktor Radio i Televizije Crne Gore (RTCG) Boris Raonić ugostio je danas ambasadorku SAD Džudi Rajzing Rajnke. Raonić se u prostorijama RTCG danas susreo i da ambasadorom Francuske Kristijanom Timonijeom.\nRaonić i ambasadorka SAD razgovarali su o svim aktuelnim pitanjima na društveno-političkoj sceni, problemima sa kojima se suočava RTCG, kao i oblicima buduće saradnje.\nRajnke je izrazila spremnost SAD da pruži podršku javnom servisu u procesu jačanja RTCG kao servisa svih građana, objektivnosti i promociji demokratskih vijednosti u društvu, oslobođenom od političkih, kao i svih ostalih vrsta pritisaka.\nAmbasador Francuske je, prilikom susreta, zvanično čestitao imenovanje Raoniću, a tema razgovora bili su oblici buduće saradnje RTCG-a i Francuske, koja je spremna da pruži podršku kako u programskom, kroz saradnju sa francuskom nacionalnom televizijom, tako i u svakom drugom smislu kroz buduće projekte.\nRTCG Boris Raonić Džudi Rajzing Rajnke Kristijan Timonije\n09. 12. 2021. 10\nBolnica Brezovik biće rekonstruisana do kraja godine\nRTCG na humanitarnom diplomatskom Božićnom bazaru


Autorski – Pokret Slobodna Srbija\nRešili su da na Makiškom polju krenu u novi veliki burazerski projekat i da tu grade milione kvadrata, hiljade stanova. Uzeće za sebe besplatno zemlju, nateraće Beograd da ga o trošku građana uredi i komunalno opremi – i eto im bogatstva. Nije im bilo bitno što je baš tu slučajno i izvorište za vodosnabdevanje milionskog […]\nSTAV: Zašto je bojkot već uspeo?\nNakon što su zaključene zbirne izborne liste na svim nivoima, prokomentarisaću predstojeće izbore kroz prizmu statistike u Beogradu. Beograd ima 17 opština u kojima se održavaju lokalni izbori 21.juna. Za te izbore političke partije i pokreti su podneli sledeći broj lista : SNS 17SPS 17SRS 15SPAS 13Zavetnici 8DSS 5POKS 5Koalicija DSS, POKS 1DJB 5Srpska desnica […]


Obeležen Dan Pokrajinskog zavoda za zaštitu prirode | TV KANAL 9 NOVI SAD\nNaslovna EMISIJE Obeležen Dan Pokrajinskog zavoda za zaštitu prirode\nVIDEO K9: Na svečanosti povodom Dana Pokrajinskog zavoda za zaštitu prirode dodeljene su jubilarne nagrade istaknutim radnicima ove naše ustanove. Predstavljeni su i planovi rada za naredni period Zavoda pod čijom je zaštitom preko 16 odsto teritorije Vojvodine.\nNa prezentaciji povodom obeležavanja Dana pokrajinskog zavoda za zaštitu prirode predstavljeni su rezultati rada u prethodnom periodu i istaknuto je da je program aktivnosti koje predstoje jasno planski definisan.\nKao jedna od najvažnijih aktivnosti izdvojena je izrada izveštaja o stanju zaštite prirode u kom će biti prikazani podaci za period od 2010. do 2014. godine.\nVeliki uspeh Pokrajinskog zavoda za zaštitu prirode predstavlja i to što trenutno pod zaštitom drži 16,41 procent površina na teritoriji pokrajine. To je, kako ističu iz ove institucije, izuzetan rezultat, budući da više od 82% Vojvodine pod poljoprivrednim zemljištem.\nInače, Pokrajinski zavod za zaštitu prirode osnovan je 1. aprila 1966. godine.\nU periodu od 1993. do 2010. nije radio jer je tada na teritoriji Srbije formiran jedinstveni Zavod za zaštitu prirode Srbije.\nPokrajinski zavod za zaštitu prirode ponovo je osnovan na osnovu Odluke Skupštine AP Vojvodine 16. februara 2010. godine, a sa radom zapoceo 1. aprila 2010. godine.\nPrethodni tekstOdržan skup u čast Milene Dalmacije\nSledeći tekstNa današnji dan: 02. april


Kranj, Slovenija, 10. Februar 2016. PR Objave: Saopštenje -\nPokrenuta je nova dečija zabavno-edukativna aplikacija Goodyear Crossroad Safety putem koje će deca imati priliku da uče o saobraćajnim propisima na zanimljiv i efikasan način. Aplikacija je koncipirana u stilu crtanih filmova, a najmlađi kroz ovu igricu mogu savladati osnovna pravila koja važe na saobraćajnim raskrsnicama. Goodyear je koncept aplikacije razvio u okviru projekta "Za sigurnost dece", čiji je cilj povećanje sigurnosti najmlađih u svakodnevnom saobraćaju.\nIgricu je moguće preuzeti besplatno preko Apple App Store na linku:\nkao i preko Google Play prodavnice na linku:\nKratak opis igrice:\nAKTERI IGRE: Simpatični akteri koje deca brzo zavole čine ovu aplikaciju veoma interesantnom i zabavnom.\nREŠAVANJE STVARNIH SITUACIJA: Svi slučajevi koje treba rešiti preuzeti su iz stvarnih situacija koje se dešavaju u svakodnevnom saobraćaju.\nGLAVNI CILJ: Deca treba da utvrde po kom redosledu vozila moraju da prođu kroz raskrsnicu.\nREZULTATI I OCENA: Usvajanje znanja bazira se na samoj igri, a učesnici se na greške samo upozoravaju, bez ocenjivanja ili sakupljanja poena.\nJEDNOSTAVNO KORIŠĆENJE: Igrica je prilagođena i deci koja još uvek ne umeju da čitaju jer ne sadrži pisane menije ili tekstove. Način pomeranja u igrici je jednostavan za korisnike.\n10 NIVOA RASKRSNICE: Aplikacija za sada sadrži deset različitih saobraćajnih situacija, a planirano je dodavanje još više jednostavnih i komplikovanih nivoa.\ndeca, bezbednost, gume, goodyear, pneumatici, dunlop, aplikacija, crossroad safety\nq: 19 - t: 0.03915 sec


U Gradišci uskoro sistem za daljinsko mjerenje potrošnje vode | Radio Gradiška 98,8 MHz\nU Gradišci uskoro sistem za daljinsko mjerenje potrošnje vode\nKompanija “M:tel” i Komunalno preduzeće “Vodovod” Gradiška potpisali su danas ugovor o realizaciji sistema za daljinsko mjerenje potrošnje vode kod krajnjih korisnika, što predstavlja jedan od prvih komercijalnih IoT /Internet of Things/ projekata u BiH.\nIzvršni direktor za marketing i prodaju kompanije “M:tel” Radmila Bojanić istakla je da je, nakon uspješno okončanog pilot-projekta, obezbijeđena sva neophodna infrastruktura na području koje obuhvata više od 400 potrošača preduzeća “Vodovod” u Gradišci.\nOna je rekla da se sistem zasniva na “Loravan” /LoRaWAN/ infrastrukturi, sertifikovanim vodomjerima, te aplikativnom dijelu koji omogućava jednostavan monitoring potrošnje i detekciju eventualnih fizičkih gubitaka.\n“Naša kompanija aktivno učestvuje u procesu digitalne transformacije našeg društva. Izgradili smo `Loravan` infrastrukturu koja omogućava pružanje različitih IoT rješenja s ciljem optimizacije raznih poslovnih i životnih procesa, uštede energije i poboljšanja kvaliteta života”, navela je Bojanićeva.\nDirektor “Vodovoda” Gradiška Sandro Zeničanin izrazio je zadovoljstvo saradnjom sa “M:telom”, saopšteno je iz ove kompanije.\n“Ovaj projekat omogućava kvalitetniji i pravovremen nadzor obuhvaćene vodovodne mreže, te niže troškove održavanja, kao i interakciju sa građanima”, rekao je Zeničanin.\nKompanija “M:tel” će ovaj projekat realizovati u saradnji sa kompanijom “Blicnet” Banjaluka, a ovo rješenje biće potpuno integrisano sa informacionim sistemom “Vodovoda” i omogućiće automatizovano obavještavanje korisnika o potrošnji i potencijalnim alarmima.\nĐoković pozitivan na virus korona...\nPoziv volonterima da pomognu u...


Eksalirali antivladini protesti: Predsjednik Šri Lanke proglasio vanredno stanje\nPredsjednik Šri Lanke Gotabaja Radžapaksa proglasio je vanredno stanje zbog eskalacije antivladinih protesta, a na ulicama Kolomba, glavnog grada ove ostrve države, danas je mirno.\nDetalji o novim propisima koji će biti na snazi tokom vanrednog stanja još nisu objavljeni, ali su prethodni zakoni u ovoj situaciji davali veća ovlašćenja predsjedniku, da može da raspoređuje vojsku, određuje pritvor po hitnom postupku i rastura demonstracije, prenosi Rojters.\n– Predsjednik je donio ovu odluku zbog vanredne situacije u Šri Lanki i u interesu javne bezbjednosti, zaštite javnog reda i obezbjeđivanja snabdijevanja i usluga od vitalnog značaja za život zajednice – saopšteno je iz njegovog kabineta.\nNakon proglašenja vanrednog stanja nešto prije ponoći, nije bilo novih izvještaja o neredima a saobraćaj se odvijao normalno u centralnim ulicama Kolomba koje su bile glavno mjesto okupljanja demonstranata koji traže ostavku predsjednika Radžapakse.\nPolicija je u petak ispalila suzavac na desetine demonstranata ispred parlamenta, u posljednjem u nizu od sporadično nasilnih antivladinih protesta zbog nestašice uvozne hrane, goriva i lijekova, koji traju više od mjesec dana.\nVlasti su se za pomoć obratile Međunarodnom monetarnom fondu, sa čijim zvaničnicima je predviđen sastanak za ponedjeljak, navodi Rojters.\nNEWER POSTIspovijest Hrvata zarobljenog u Mariupolju\nOLDER POSTPogledajte kako je majka u posljednjem trenutku spasila život svojoj bebi (VIDEO)


Niška televizija » Regionalni izbori u Rusiji, prvi put glasanje na Krimu\nRegionalni izbori u Rusiji, prvi put glasanje na Krimu\nObjavljeno 14.09.2014. 14:27\nTagovi: Politika, Svet\nU Rusiji se danas održavaju regionalni izbori na kojima će glasati približno 75 miliona birača, a prvi put posle ujedinjenja sa tom zemljom, za izbor lokalnih organa vlasti glasaće i građani republike Krim i grada federalnog značaja Sevastopolja, javile su ruske agencije.\nIzborna mesta biće otvorena u svim regionima, izuzev Ingušetije, i biće izabrani čelnici 30 od ruskih 85 regiona, predstavnici za 14 regionalnih parlamenata i tri gradonačelnika regionalnih prestonica – Blagovešensku, Južno-Sahalinsku i Anadiru.\nU 21 administrativnom centru stanovnici će birati odbornike skupština, a parlamentarni izbori biće održani i u glavnom gradu Rusije, Moskvi, gde će se prvi put za poslednjih 11 godina glasati isključivo po jednomandatnim izbornim okruzima, navodi Itar-Tas.\nNova moskovska Duma (skuspština) imaće umesto dosadašnjih 35, 45 deputata, a analitičari predviđaju da bi pored Jedinstvene Rusije i Komunističke partije mandate moglo da osvoji do sedam partija, kao i neki nezavisni kandidati.\nPrvi put otvorena su biračka mesta na Krimu, na kojem se bira 75 deputata skuupštine, i u Sevastopolju gde će u gradsku skupštinu biti izabrana 24 predstavnika.\nVršilac dužnosti krimskog predsednika Sergej Aksjonov izjavio je da su otvorena sva biračka mesta i da je bezbednost u potpunosti osigurana.\nAksjonov je pritom naglasio da posle izbora niko neće moći da „parazitira“ na izjavama da će „nekako vratiti Krim“, jer je „odluka (o ulasku u sastav Rusije) konačna, bez prava na žalbu“, prenela je agencija RIA Novosti.\n„Kod nas nastupa nova stranica istorije“, kazao je Aksjonov, koji je prvi glasao na jednom od biračkih mesta u Simferopolju, ističući da je glasao „za stabilnost i red“.\nItar-Tas s navodi da ovi izbori mogu da se nazovu generalnom probom pred izbore za Državnu dumu (donji dom federalnog parlamenta) 2016, jer će stranke koje pobede faktički osvojiti pravo na učešće na federalnim parlamentarnim izborima bez dodatnih uslova, budući da po nedavnim izmenama zakona mogu da istaknu svoje liste i kandidate bez sakupljanja potpisa, uz uslov da imaju mandate u Dumi i regionalnim skupštinama.\nPoplave još prete regionu


Hani Odeh je najbolji student prve godine Ekonomskog fakulteta u Beogradu, a ovo je njegova priča - Naši u svetu\nHani Odeh je najbolji student prve godine Ekonomskog fakulteta u Beogradu, a ovo je njegova priča\nObjavljeno 05/03/20 u 09:00\nYoutube printscreen eduTV\nStara Jugoslavija, ona Titova, koja danas postoji samo u novinarskim stupcima i fragmentima sećanja, nekada je bila pravi El Dorado za studente sa Bliskog istoka, sa Zagrebom, Sarajevom i Beogradom kao glavnim odredištima svim onim tinejdžerima željnim stručnog znanja i usavršavanja van rodnih država. Upravo iz jedne takve životne odluke, osamdesetih godina u Beogradu, rodila se ljubav između Sirijke Sarab i Palestinca Salama, studentkinje arhitekture i studenta Elektrotehničkog fakulteta. Da nije bilo njihovog slučajnog susreta, danas ne bismo verovatno pričali sa najboljim studentom prve godine Ekonomskog fakulteta, Hanija Odeha, junaka ove neobične priče, piše Blic.rs.\nHanijev indeks je pun desetki iz prve godine, svi su položeni na vreme i u roku, a tu su i one iz prvog ispitnog roka u drugoj godini. Naravno, sa svim desetkama, takođe. Kao najmlađe i treće dete bračnog para Odeh, Hani je pravi reprezent odgovornog mladića, kojim se mogu ponositi kako Srbija, tako i njegova domovina, Sirija.\nOdrastao u Beogradu i u Aranđelovcu, ali neguje tradiciju i kulturu svog naroda\nHani tokom odrastanja u Srbiji nikada nije imao problema zbog svog porekla. Naprotiv, kaže da su ga svuda lepo i rado prihvatali, kao da je Srbin.\nA u taj uspeh je utkano dosta rada i požrtvovanja. Naime, da bi mogao kompletno da se posveti studijama, prestao je da se profesionalno bavi fudbalom koji je trenirao. Ipak, kako kaže, sve to nadoknađuje teretanom, plivanjem i trčanjem, a zbog organizovanosti, ima vremena i za prijatelje i izlaske. Takođe, otkrio nam je da obožava sarme, kao i da je navijač fudbalskog kluba Crvena zvezda.\nEkonomski fakultetHani OdehaStudent\nPamtimo ga kao srpskog ministra koji je uveo zabranu zapošljavanja, smanjenja plata i…\nOvo je najpametniji dečak u Evropi (VIDEO)


U cilju očuvanja ove tradicije, juče je organizovan prvi Seoski mađarski svinjokolj u Mihajlovu.\nLjudi su se u ovom banatskom vrtlarskom okupili sa namerom da stvore tradiciju. Sa jedne strane, da se očuva atmosfera nekadašnjih svinjokolja, a sa druge da se organizuje skup za meštane Mihajlova, koji mnogo rade tokom čitave godine. Mališani su uživali u „maloj vatri" u dvorištu nekadašnje zadruge. Oni hrabriji su je i preskakali.\nErne Tot, predsednik Saveta MZ Mihajlovo: „Još uvek postoje tradicionalni svinjokolji. Tradicionalno, ali tako da se šurenje radi sa gasom, a ne slamom. Zato što slame više nema, jer nažalost u selu više nema stoke. Svinja takođe ima vrlo malo. Ali svinjokolje i pored toga, na ovaj noviji način, svi održavaju."\nIdeja za ovaj događaj potekla je iz redova lokalnog fudbalskog kluba, u kome posle utakmica uvek analiziraju sve što se desilo na terenu.\nJanoš Balint, organizator: „jako volimo takozvano „treće poluvreme", posle fudbalske utakmice. Kada uvek ugostimo, kako fudbalere, tako i sami sebe. Pasulj, paprikaš, ovčiji paprikaš, praseće pečenje, jagnjeće pečenje, piletina, pečena piletina. I tako smo odlučili da za 29. novembar, odnosno subotu ili nedelju kada nam odgovara, da se okupimo i napravimo jedan ovakav svinjokolj."\nPosle šurenja, životinja od dvesta kilograma dospela je sto, a od njenog mesa je 38 kuvarskih ekipa pokušalo da napravi najukusniji svinjski paprikaš.\nRozalija Koso, Udruženje negovatelja starih običaja „Remus", Mužlja: „Prodinstamo luk, pa stavimo meso, i to raznu vrstu, da bude rebaraca, meso od plećke i od čistog buta. A nekada radimo čak i to, da kada skuvamo oborinu, dodamo još od jetre, srca, bubrega u paprikaš i dalje kuvamo. Dakle ima luka, raznog mesa, od različitih delova svinje, crvene paprike i krompira."\nOrganizovano je i takmičenje rakija, na koje je 47 izlagača poslalo 115 uzoraka, iz mnogih mesta u Srbiji.\nDanijel Koso, organizator: „U Mihajlovu, kao i u drugim selima, postoji tradicija pečenja domaće rakije. Peku, od voća zavisi koja je cena, od toga koliko je rodilo. Ove godine je ovde manje išla dunja, kruška, grožđe, ali i u našem mestu peku dobru rakiju. Skoro svako domaćinstvo ima svoju, privatnu rakiju."\nManifestacija je organizovana skromnim sredstvima, ali su ipak dodeljene vredne nagrade, a imala je i dobrotvorni karakter. Prihod od prodaje svinjskog paprikaša usmeren je ka lokalnom fudbalskom klubu, a sredstvima od prodaje rakije i ukrasnih čaša, doprineće se lečenju jedne bolesne devojčice.


Osam opština na Kosovu* dobija sisteme daljinskog grejanja\nEvropska unija će finansirati studiju izvodljivosti u Kosovu*, za izgradnju novih i unapređivanje postojećih sistema daljinskog grejanja, uz korišćenje obnovljivih izvora energije. Projekat vredan preko 160 miliona evra trebalo bi da uvede daljinsko grejanje za 1,2 miliona ljudi, poboljša energetsku sigurnost i kvalitet vazduha.\nTrenutno, sistemi daljinskog grejanja prisutni su u četiri kosovske opštine i čine svega tri do pet posto totalnih kapaciteta za zagrevanje prostora. Samo jedan od tih sistema, onaj u Prištini je trenutno aktivan. Druge opštine nemaju sisteme daljinskog grejanja iako imaju velike urbane zone i puno stambenih zgrada.\nStudija izvodljivosti, vredna 2 milliona evra, biće finansirana zajmovima od Evropske investicione banke i Evropske banke za rekonstrukciju i razvoj. Tehnički tim iz IPF 10 (Infastructure Project Facility) će podržavati razvoj planova.\nTrenutni sistemi su neodgovarajući\nKako navodi WBIF (Okvir za investicije u Zapadni Balkan), trenutni sistemi grejanja na Kosovu nisu odgovarajući za grejanje stambenih zgrada i zgrada uslužnog sektora jer imaju negativan efekat na javno zdravlje i kvalitet vazduha.\nProjekat „Sistemi daljinskog grejanja na Kosovu,“ vredan 160 miliona evra, trebalo bi da promeni situaciju. U osam kosovskih opština — Gnjilanu, Uroševcu, Prizrenu, Peći, Glogovcu, Obiliću, Mitrovici and Zvečanu — biće izgrađeno osam novih i rekonstruisan jedan stari pogon za daljinskog grejanje.\n“Očekujemo da ishod [studije izvodljivosti] doprinese dekarbonizaciji i ekonomskom razvoju Kosova, pošto će se istraživati čistiji izvori energije, prema Ekonomskom i investicionom planu za Zapadni Balkan i Zelenoj agendi Evropske Unije,” kaže Konstantinos Mastrogiannopoulos, menadžer u EIB.\nNeke opštine kao što su Obilić i Glogovac su već u dobrim zonama, blizu elektrane Kosovo B i topionice Feronikel. To bi omogućilo povezivanje u sistem kogeneracije u slučaju Obilića ili iskorišćenje energije iz procesa topljenja u slučaju Glogovca. U drugim opštinama, kao što je Mitrovica, potrebno je rekonstruisati sisteme da bi mogli da izdrže povećanu tražnju za grejanjem.\nDaljinsko grejanje može biti rešenje za zelenu energiju\nSistemi daljinskog grejanja prisutni su u regionu decenijama. Dok se o njima često razmišlja kao o reliktima socijalizma, eksperti iz energetskog sektora ističu da ovi sistemi mogu biti rešenje za prelazak na čistije i “zelenije” energente ukoliko se poveću sa sistemima solarne generacije energije ili umreže sa drugim energetskim sistemima tako da preuzimaju i koriste viškove.\nU Srbiji, EBRD već pomaže Pančevu na projektu izgradnje novog solarno-termalnog postrojenja na 10 hektara, koje bi imalo i skladište za toplotnu energiju gde bi se čuvala energija proizvedena tokom leta za korišćenje tokom zimskih meseci.\nKosovska vlada je već prepoznala sisteme daljinskog grejanja kao bitan deo svoje energetske strategije i studija izvodljivosti koju EU sada finansira trebalo bi da pomogne da se rehabiltuju kapaciteti u Mitrovici i uvedu novi u drugim gradovima.\nTagovi: daljinski sistem grejanja, EBRD, EIB, Evropska unija, Konstantinos Mastrogiannopoulos, Kosovo, Kosovo B, obnovljivi izvori energije\nPočetna » Vesti » OIE » Osam opština na Kosovu* dobija sisteme daljinskog grejanja


Prikazuje članke prema oznakama: valentin incko\nčetvrtak, 18 Decembar 2014 18:14\nVisoki predstavnik Valentin Inzko danas se pismom obratio članovima kantonalnih skupština u Bosanskopodrinjskom, Sarajevskom, Tuzlanskom, Unsko-sanskom i Zeničko-dobojskom kantonu kako bi se osiguralo da skupštine u ovim kantonima izaberu delegate u Dom naroda Parlamenta Federacije BiH.\nsrijeda, 08 Oktobar 2014 23:00\nValentin Incko na UNZE\nVisoki predstavnik međunarodne zajednice u BiH Valentin Incko razgovarao je danas sa menadžmentom Univerziteta u Zenici, a zatim održao predavanje studentima Politehničkog i Mašinskog fakulteta o predstojećim opštim izborima u BiH.\nnedjelja, 17 Avgust 2014 04:59\nIncko: vrijeme je za promjenu\nVisoki predstavnik Valentin Inzko je u svojoj kolumni poručio građanima BiH da se stvari mogu promijeniti 12. oktobra, ali samo ako oni preuzmu odgovornost za svoju budućnost i sudbinu tako što će glasati.\npetak, 28 Februar 2014 15:19\nValentin Incko u Zenici\nVisoki predstavnik u BiH Valentin Incko izjavio je danas da izlazak građana na ulice i okupljanje plenuma pokazuje da je među narodom u BiH zaživjela demokratija, ističući da je to "jedan od najpozitivnijih događaja u skorijoj istoriji ove zemlje".\nsrijeda, 02 Oktobar 2013 03:14\nIncko na štandu EP BiH\nPrvog dana održavanja 20. Generalnog bh. sajma ¨ZEPS 2013¨ u Zenici, izložbeni prostor Javnog preduzeća Elektroprivreda BiH posjetio je Valentin Inzko, visoki predstavnik Evropske unije u BiH. Dr. Elvedin Grabovica, generalni direktor JP EPBiH upoznao je gosta sa poslovanjem JP EPBiH i investicionim planovima kompanije.


Sva sigurnosna rešenja na jednom mestu, uz centralizovano upravljanje\nPSIM (Physical Security Information Management) softverska rešenja integrišu sve bezbednosne sisteme vaše kompanije u jedinstven sistem, koji daje trenutne i nedvosmislene informacije i obezbeđuje pravovremenu reakciju na sve tipove pretnji po vašu imovinu, zaposlene i poslovanje.\nIntegrativni softver objedinjuje brojne bezbednosne sisteme u jedinstvenu i centralizovanu platformu za upravljanje i kontrolu svim bezbednosnim aktivnostima u vašoj kompaniji. Centralizovano upravljanje obezbeđuje komunikaciju između različitih učesnika u bezbednosnom procesu, sprečavajući zagušenje nerelevantnim informacijama, i garantuje brzu reakciju na svaki incidentni događaj.\nMnoštvo elemenata za celovitu bezbednosnu sliku\nMeđusobno integrisani sistemi se mogu podeliti na:\nPri nastanku incidentne situacije neophodna je brza saradnja između internih i eksternih elemenata bezbednosnog sistema, kao i integracija fizičkog i tehničkog obezbeđenja objekta kako bi se pravovremeno reagovalo. Incidentna situacija vrši veliki pritisak na bezbednosno osoblje, koje biva preplavljeno bujicom podataka od strane različitih bezbednosnih sistema, a efikasna integracija može pomoći kod agregacije tih informacija i pravovremene i adekvatne reakcije na detektovanu pretnju.\nU ponudi imamo integrativna softverska rešenja za centralizovano upravljanje i kontrolu.


Početna / Cvijanović: Zbog Milinićevih navoda slijedi tužba za klevetu\n27. Septembra 2015. 15:48\nBANJALUKA – Zbog navoda Gordana Milinića, bivšeg ambasadora BiH u Moskvi i bivšeg šefa predstavništva RS u Moskvi da je Milorad Dodik kao predsjednik Vlade RS primao mito od ruskih biznismena, SNSD će uputiti tužbu za klevetu.\nŽeljka Cvijanović, predsjednik Vlade RS i potpredsjednik SNSD-a je rekla da nakon ovakvih optužbi mora ići kontratužba i dodala da je simptomatično da je do njih došlo u trenutku kada je SNSD pokazao da opozicione partije iz RS koje su u vlasti BiH vode izdajničku politiku.\nRekla je da su Milinićevi navodi “nebulozni i kotradiktorni”, te da Bosić i Crnadak sada imaju “sjajnu priliku”, da to iskoriste na sudu.\nOna je, takođe, podsjetila da se radi o starim navodima koje su korišteni tokom izborne kampanje 2014. godine i da je ruski biznimen koji je u pitanju i sam demantovao da je bilo kome davao zlato.\nCvijanovićeva je rekla da će Predsjedništvo SNSD u ovoj sedmici održati sjednicu na kojoj će razmatrati sve akte u kojima je opozicija iz RS kroz Savjet ministara i druge organe BiH prenosila nadležnosti, derogirala nacionalni balans, zadirala u nadležnosti RS i na druge načine ugrožavala položaj RS.\nZatim će, kako je navela, ti akti biti razmatrani na Vladi RS a nakon toga upućeni na Parlament gdje će biti zatraženo očitovanje narodnih poslanika o politici koje su te partije vodile na nivou BiH.\nDejan Šajinović / Nezavisne.com\nOznakeGordan Milinić kleveta Milorad Dodik mito snsd tužba željka cvijanović


Plate direktora niških preduzeća oko 100.000 dinara\nNa zvaničnom sajtu grada Niša objavljeni su podaci o novembarskim platama čelnih ljudi 13 gradskih javno-komunalnih i javnih preduzeća.\nNa listi prednjači direktor JKP “Gradska toplana” sa netom zaradom od 121.976.000 dinara. Na drugom mestu je direktor JKP “Parking servis” sa zaradom od 119.783.000 dinara, a na trećem direktor JKP “Direkcija za javni prevoz grada Niša” sa platom od 111.732.000 dinara.\nZa njima slede direktor “Aerodroma” kome je u novembru prošle godine isplaćeno na ime zarade 103.640.000 dinara, direktorka “Objedinjene naplate” sa platom od 103.521.000 dinara, direktor “Naisusa” sa 100.932.000 dinara i direktor “Nišstana” sa platom od 98.571.000 dinara.\nPlata direktora Direkcije za izgradnju grada Niša u novembru je iznosila 98.558.000 dinara, direktora Gradske stambene agencije 94.674.000 direktora Zavoda za urbanizam 93.802.000 dinara, direktora “Mediane” 90.281.000, a direktora “Tržnice” 68.930 dinara.\nNa poslednjem mestu po visini novembarske plate našao se direktor JKP “Gorica” sa zaradom od 31.696 dinara.\nGradonačelnik Niša Zoran Perišić najavio je da neće čekati uvodjenje platnih razreda, već će najverovatnije odmah, pošto bude tačno ustanovio visinu primanja direktora, smanjiti njihove zarade.\nPrema zvaničnoj statistici, prosečna zarada zaposlenih u Nišu iznosi oko 38.000 dinara, a prema podacima Agencije za borbu protiv korupcije, Perišić kao gradonačelnik mesečno prima nešto više od 117.000 dinara. Kao lekar u niškom Kliničkom centru i profesor na Medicinskom fakultetu mesečno zaradjuje 56.000 dinara.


Atina će se zalagati za "zajednička rešenja" za krizu sa COVID-19 na ključnom sastanku Evrogrupe\nAtina će se zalagati za “zajednička rešenja” za krizu sa COVID-19 na ključnom sastanku Evrogrupe\nBy Zacharias Petrou / Објављено на: April 7, 2020\nMinistar finansija Grčke, Christos Staikouras, učestvovaće danas na konferenciji Evrogroupe, kako bi sa kolegama izi zemalja članica razgovarao o predlozima za rešavanje ekonomskog uicaja pandemije koronavirusa na ekonomiju EU.\nGrčki ministar finansija izrazio je optimizam da će se postići kompromis u korištenju potrebnih alata i mera za odgovarajuću zaštitu svih država članica evrozone, jer je „neprijatelj zajednički, pa se traže zajednička rešenja“.\nStaikouras će se pridružiti kolegama iz južnih država članica, uključujući Italiju i Španiju, kako bi se založio za snažnu manifestaciju evropske solidarnosti, uprkos znakovima da, što se Berlina tiče, “korona obveznice” neće biti prihvatljive za nemačke članove Parlamenta.\nAtina želi da obezbedi adekvatnu podršku u pogledu pružanja likvidnosti svojoj ekonomiji koja je na testu zbog blokada i ograničenja kretanja širom zemlje, u sklopu borbe protiv širenja koronavirusa.\nAnalitičari HSBC-a očekuju da će recesija u Grčkoj kretati oko 6% u ovoj godini, dok će se ekonomija zemlje 2021. godine povećavati po stopi od 5,8%.\nPrema UniCreditu, Grčka će ove godine zabeležiti pad BDP-a od 18,6 posto, ali očekuje se da će se ekonomija snažno oporaviti 2021. godine. Takođe se očekuje da će recesija u Grčkoj biti veća od bilo koje druge zemlje u Evropi, kaže UniCredit.\nNaredne nedelje na samitu lidera EU razgovaraće se o predlozima koje je iznela Evrogrupa. Ipak, postoje znakovi da će biti potreban naknadni sastanak ministara finansija na kraju današnjeg konferencijskog poziva kako bi pokušali premostiti razlike.\nPortparol grčke Vlade, Stelios Petsas, rekao je novinarima u ponedeljak da Atina očekuje da će se na nivou evrozone dogovoriti „zajednička komponenta“ kako bi se finansirale neophodne akcije svih država članica EU.\nVeruje se da su i neposredne i dugoročne opcije za rešavanje ekonomskog pada pandemije na stolu. Upotreba fonda za pomoć ESM-a, Evropske investicione banke i programa rada Evropske komisije za kratkoročni period prijavljeni su kao opcije.\nU međuvremenu, Rojters je izvestio da je u Francuskoj iznesena ideja o privremenom zajedničkom fondu, nepoznate veličine, koji je namenjen isključivo finansiranju i koordinaciji ekonomskog podsticaja posle zdravstvene krize ./ibna


Zanimljivosti - Sve vesti - Stranica 10 od 89 - Vaterpolo vesti\nPočetna » Zanimljivosti » Strana 10\nVaterpolo klubu Partizan danas je stigla finansijska pomoć. Naime, košarkaški klub Partizan je odlučio da pomogne crno-belim vaterpolistima, uplatio je klubu 1...\nVaterpolisti Partizana su brzo odgovorili direktorki kluba. Igrači Vaterpolo kluba Partizan, koji su dobili slobodu da pronađu drugi klub u januarskom...\nDirektorka Partizana Tatijana Rakas ne deluje uzbuđeno zbog svega što se poslednjih desetak dana događa . Kaže na početku da je umorna, da je sa saradnicima do...\nU intervjuu za Sportski Žurnal, sada već bivši igrači Partizana su otvorili dušu. Pre nekoliko dana je objavljeno da je uprava Vaterpolo kluba Partizan...\nNe stišava se bura u Vaterpolo klubu Partizan posle vanredne Skupštine. U ponedeljak je održana vanredna Skupština u prostorijama JSD Partizan, a glavna tačka...\nStefan Ćirić više nije trener Partizana\nVaterpolisti Partizana uskoro će dobiti novog trenera. Na vanrednoj sednici Skupštine Vaterpolo kluba Partizan smenjeni su Predsednik Skupštine Zoran...\nVelike promene u Vaterpolo klubu Partizan. Vaterpolo klub Partizan putem saopštenja obavestio je javnost da je na vanrednoj sednici Skupštine kluba, održanoj...\nU prethodnim danima bilo je burno u Vaterpolo klubu Partizan. Naime, najpre se putem medija oglasio predsednik Skupštine Zoran Avramović, a na zvaničnom...\nPrethodna strana 1 … 8 9 10 11 12 … 89 Naredna strana


Poslodavci ne gledaju poreklo diplome | S servis\nPoslodavci ne gledaju poreklo diplome\nPoslodavci ne prave razliku između "državne" ili "privatne" diplome i mnogo više ih zanima šta je kandidat tokom obrazovanja naučio, nego da li je završio državni ili privatni fakultet.\nU Nacionalnoj službi za zapošljavanje kažu da šefove uglavnom ne interesuje čiji je pečat na diplomi, već kako će se radnik pokazati u svojoj struci.\nNe postoji evidencija na osnovu koje bi se moglo utvrditi da li je put do prvog radnog mesta kraći onima koji se školuju na državnim ili na privatnim univerzitetima.\nDirektor Unije poslodavaca Srbije Dragoljub Rajić kaže da su među njegovim kolegama mišljenja o kvalitetu obrazovanja u privatnom i državnom aranžmanu podeljena i da svako ima svoje argumente.\nVlasnici kompanija koji preferiraju kandidate sa privatnih fakulteta tvrde da su se oni pokazali kao fleksibilniji, sposobniji i komunikativniji, dok drugi smatraju da iz državnih klupa izlazi kvalitetniji kadar.\nNa privatnim univerzitetima manje se teoretiše i ima više prakse, što je dobro za obavljanje konkretnih poslova, mada ima i nekih među njima koji bukvalno štancuju diplome, napominje Rajić.\nGeneralno, poslodavci smatraju da sve generacije posle 1985. imaju značajno niži nivo znanja i izgrađenih veština. Razlog za ovo je što su državni univerziteti nedovoljno povezani s privredom, a s druge strane neki privatni univerziteti imaju niže kriterijume.\nRajić smatra da ni jedno ni drugo nije dobro, jer poslodavci debelo plaćaju takav obrazovni sistem, prvi put iz poreza koji se slivaju u budžet, a drugi kada moraju dodatno da ulažu u edukaciju svršenih studenata koji ne umeju da se snađu u obavljanju praktičnih poslova.\nPrivredi nedostaju kvalitetni menadžeri s osnovnim praktičnim znanjem, smatra Dragoljub Rajić.\nMenadžment na univerzitetima se uči teorijski, umesto da se već tokom fakulteta određen deo školovanja provede u privatnim firmama i da onda svršeni student, menadžer, može brzo da se uklopi u preduzeće koje ga zaposli, a ne da opet godinama stiče iskustvo u toj firmi radeći neke druge poslove i učeći se.


Još nema najava kada će partije, koje su skupile potpise 67 poslanika, zatražiti sazivanje sednice Sobranja, na kojoj bi bio izabran predsednik Parlamenta. Ovih dana lider Socijaldemokratskog saveza (SDSM) Zoran Zaev susreo se sa kolegama iz partija Albanaca koje su mu dale potpise za mandat za formiranje Vlade koji je tražio od predsednika Gjorga Ivanova.\nŠef države se nalazi na forumu u Azerbejdžanu, a nakon njegove nedavne odluke da ne dodeli mandat Zaevu, sve češće su reakcije međunarodnih predstavnika, koji ga pozivaju da preispita tu odluku.\n"Neću dati mandat onome ko pregovara o platformama drugih država, kojima se ucenjuje Makedonija i ugrožava država", rekao je tada Ivanov, misleći na platformu partija Albanaca potpisanu u Tirani, sa uslovima koje buduća vlada treba ispuniti.\nEvroposlanik Ivo Vajgl, izvestitelj o Makedoniji u Evropskom parlamentu, juče je rekao da je sastanak u Tirani neprimeren i da ga treba osuditi, ali da to nije dovoljan razlog da se ne dozvoli da onaj ko ima većinu formira Vladu.\nI američki ambasador u Makedoniji Džes Bejli je ponovio da je odluka Ivanova bila nepravilna i da je treba preispitati, dodajući da je važno da demokratske institucije funkcionišu. U pokušaju da ubrza proces nalaženja rešenja za izlaz iz krize, naredne nedelje u Skoplje dolazi evrokomesar Johanes Han.\nU međuvremenu, analitičari pozivaju da se ne zloupotrebljava istorija u političke svrhe, ukazujući da se na taj način samo rasplamsavaju strasti i manipuliše emocijama građana. Oni smatraju da se politička kriza u zemlji treba rešavati drugim sredstvima, a ne politiziranjem događaja i ličnosti iz makedonske istorije.\nOve reakcije dolaze nakon čitanja takozvanog "Manifesta četvrtog Ilindena" na protestima koji se svakog dana održavaju na ulicama Skoplja i drugih gradova u zemlji, u kome se kaže da Makedonci dižu glas za slobodnu, nezavisnu i demokratsku Makedoniju i da celi svet treba čuti sadržaj "tiranske platforme".\nOni povezuju Ilindenski ustanak iz 1903. godine, sednicu ASNOM-a iz 1944. godine, proglašenje nezavisnosti 1991, sa aktuelnim događajima. Svakodnevni protesti se održavaju zbog, kako organizatori kažu, očuvanja unitarne države i protiv platforme partija Albanaca koja, prema njima, može federalizovati državu.\nSkoplje: Novi protest protiv uvođenja dvojezičnosti\nUniverzitetski profesor Lazar Lazarov kaže da probleme trebamo rešavati u institucijama, a ne na ulicama:\n"Datumi se ne samo politiziraju, već i zloupotrebljavaju. Koji je taj četvrti Ilinden? Šta hoće da se postigne i od koga se brani Makedonija, kada su i EU i SAD i sve zemlje rekle da je protivustavno da ne dozvoliš onome ko ima parlamentarnu većinu da formira vladu. Umesto smirivanja situacije i rešavanja putem dijaloga, oni još više zaoštravaju odnose. Stvari treba da se rešavaju razgovorom", ocenjuje Lazarov.\nParalelno sa protestima odvija se oštra kampanja u provladinim medijima sa ciljem da se ocrne lider opozicionog Socijaldemokratskog saveza Zoran Zaev i partije Albanaca, a nastavljaju se i napadi na nevladine organizacije koje finansira Fond Džordža Sorosa i strani ambasadori.


Eps predstavio projekat izgradnje daljinskog toplovoda za Beogradske elektrane – GEM info\nEps predstavio projekat izgradnje daljinskog toplovoda za Beogradske elektrane\n11. septembra 2018. Redakcija 0 Comments\nŠeruj post "Eps predstavio projekat izgradnje daljinskog toplovoda za Beogradske elektrane"\nU Termoelektrani Nikola Tesla A u Obrenovcu predstavljen je projekat buduće izgradnje toplodalekovoda od TENT A do Novog Beograda. JKP „Beogradske elektrane“ ulaze sa EPS-om i kineskim partnerima u veliki zajednički projekat izgradnje toplodalekovoda od Obrenovca do Novog Beograda u koji je planirano ulaganje oko 170 miliona evra. Ugovor sa firmom “Power China” potpisan je prošle godine, a sada se očekuje završetak finansijskog aranžmana Ministarstva finansija sa kineskom Eksim bankom.\nProjekat toplifikacije Novog Beograda je tema koja je aktuelna više decenija ali do danas niko nije uspeo da je realizuje, rekao je v. d. direktora JP Elektroprivreda Srbije Milorad Grčić. On je istakao da se realizacijom ovog projekta stiču uslovi i za povećanje kapaciteta samog gradskog dela Obrenovca, pa će svi koji imaju grejanje nakon ovog projekta imati stabilnije i bolje grejanje.\nDanas pokazujemo koliko je energetski sistem jedinstven i ovaj projekat je od istorijskog značaja za daljinsko grejanje u Srbiji, izjavio je direktor JKP “Beogradske elektrane” Goran Aleksić.\nDržavni sekretar u Ministarstvu rudarstva i energetike Zoran Predić kaže da Ministarstvo daje izuzetan značaj realizaciji ovog projekta za koji navodi da je sigurno jedan od najznačajnijih u oblasti energetike koji će biti realizovan u narednih nekoliko godina.\nRealizaciju 49 odsto projekta uzradiće domaće firme a izgradnja bi trebalo da počne 2019. da bi za dve do tri godine bilo omogućeno grejanje toplotnom energijom iz TENT A.\n← U opštini Lajkovac upisano 148 đaka prvaka\nTradicionalni planinarski izlet „Šetajmo za zdravlje“ u subotu 15. septembra →


Lideri EU usvojili Rimsku deklaraciju\n► Lideri EU usvojili Rimsku deklaraciju\n25.03.2017 | 10:33h ► 13:40h Rim\nRimsku deklaraciju su šefovi država ili vlada EU usvojili na 60. godišnjicu potpisivanja ugovora o osnivanju Unije u Rimu. Taj novi dokument daje političke, programske smernice za utvrđivanje budućih nužnih promena u ustrojstvu i politici u svim sektorima Unije, koje je u Beloj knjizi predložila Evropska komisija.\nU Deklaraciji se ukazuje na to da je "Evropska unija sučeljena s neviđenim izazovima, kako na svetskoj, tako i na unutrašnjoj ravni, a to su regionalni sukobi, terorizam, sve veći migracioni pritisci, protekcionizam i socijalne i ekonomske nejednakosti".\n"Mi smo rešeni", poručuju lideri EU, "da se suočimo sa svetom koji se brzo menja i da našim građanima zajamčimo bezbednost i nove mogućnosti".\n"Uniju ćemo učiniti snažnijom i otpornijom kroz još veće jedinstvo i solidarnost među nama i uz poštovanje zajedničkih pravila", piše u dokumentu u kojem se kaže da su prve zemlje Unije pre 60 godina, "prebrodivši tragedije svetskih sukoba, odlučile da se ujedine i obnove naš kontinent iz pepela" i stvore svetsku ekonomsku silu, zajedničke institucije na prostoru slobode i demokratije.\nLideri EU su jasno prihvatili mogućnost da neke članice napreduju brže u nekim sektorima, a tu se najpre na umu ima ekonomsko jačanje i objedinjavanje zone evra, kao i odbrambene strukture Unije, zatim i podsticanje ekonomskog rasta, zapošljavanja i jačanje socijalnih mera za najšire društvene slojeve.\nKljučna tačka Deklaracije, oko koje su postojale velike nesuglasice među partnerima u EU zbog straha da bi to značilo stvaranje dve kategorije članica, ipak je usvojena i glasi: "Delovaćemo zajedno, uz različite brzine i snagu ako je potrebno, ali uvek u istom pravcu, kao i u prošlosti, saglasno Ugovorima (o EU) i uz otvorena vrata onima koji budu želeli da nam se postepeno pridruže".\n"Naša Unija je nepodeljena i nepodeljiva", istakli su šefovi država ili vlada EU.\nOni su naglasili da "u idućoj deceniji želimo Uniju koja će biti bezbedna, napredna, konkurentna, održiva i socijalno odgovorna, s voljom i sposobnošću da odigra ključnu ulogu u svetu i sučeli se s globalizacijom".\nCilj je "bezbedna Evropa i Unija u kojoj će se svi građani da osećati bezbednim i slobodno se kretati, u kojoj će spoljne granice biti zaštićene", politika prema migrantima delotvorna, odgovorna, dok će "Evropa odlučno suzbijati terorizam i organizovani kriminal".\nEvropski lideri su takođe naglasili da će učiniti sve da EU bude snažnija na svetskoj pozornici, da podstiče stabilnost i boljitak u svojoj okolini, da to bude "Unija spremna da preuzme veću odgovornost u razvijanju konkurentnije i više integrisane odbrambene industrije… uz saradnju i dopunjavanje s NATO".\n"Evropa je naša zajednička budućnost", poručili su šefovi država ili vlada EU, a predsednik Evropskog saveta Donald Tusk je na svečanosti u Rimu ocenio da će "Evropska unija kao politička celina biti i dalje ujedinjena, ili više neće postojati".\nLidere EU je veče pre samita u Vatikanu primio poglavar Rimokatoličke crkve.\nPapa Franja ih je pozvao da se odupru "lažnim oblicima bezbednosti" koje obećavaju populisti, koji žele da se ograde zidovima, a da umesto toga izgrade budućnost veće solidarnosti i jedinstva.\nEvropljani su, rekao je papa, izgleda zaboravili "tragediju" zidova i podela koja je inspirisala lidere pre više decenija da se nadaju boljoj budućnosti kroz ujedinjenje.\nPapa je pozvao lidere EU da se ne zatvaraju usled ekonomskih problema, migrantske krize i opšteg nepoverenja među običnim Evropljanima u projekat EU.\nTusk: Jedinstvo jedini način za opstanak Unije\nPredsednik Evropskog saveta Donald Tusk izjavio je danas, povodom 60 godina postojanja Evropske unije, da je jedinstvo 27 zemalja jedini način da se osigura opstanak Unije.\n"Evropa kao će politički entitet biti ili ujedinjena, ili je neće biti uopšte", poručio je Tusk liderima 27 zemalja koji su se okušili u Rimu da bi obeležili šest decenija od potpisivanja Rimskog sporazuma, kojim je osnovana preteča EU, Evropska ekonomska zajednica.\nTusk je nasvečanoj sednici rekao da "jedino ujedinjena Evropa može da bude suverena Evropa u odnosu s ostatkom sveta".\n"Samo suverena Evropa garantuje nezavisnost svojih zemalja, garantuje slobodu svojih građana", rekao je Tusk.\nSamit je otvorio premijer Italije Paolo Đentiloni, koji je rekao da lideri EU moraju da zasluže podršku pola milijarde stanovnika i da se suprotstave rastućem nacionalizmu u Evropi stvaranjem radnih mesta i smanjenjem socijalne nejednakosti.\n"Moramo da obnovimo poverenje naših građana" stimulacijom rasta i smanjenjem siromaštva, rekao je Đentiloni, kritikujući EU zbog kasnog reagovanja na migrantsku krizu.\nPredsednik Evropske komisije Žan-Klod Junker izjavio je da je obeležavanje 60. godišnjice osnivačkog sporazuma Evropske unije "veoma tužan momenat" bez učešća Velike Britanije.\n"Bregzit, izlazak Britanije je tragedija" za 27 država čiji se lideri danas sastaju u Rimu.\nrimska deklaracija /\nrimski sporazum /\n25.03.2017, 18:28h Lege artis Preporuči (2)\nKoja obmana javnosti. Na početku članka piše "napredovati različitim brzinama i snagom u istom pravcu", a par redova niže, u samom tekstu deklaracije nema ni traga toj konstataciji. Ali zato piše da je to program za narednih 10 godina, a isto tako piše "ostavljajući vrata otvorenim za one koji se žele pridružiti kasnije". Znači, prava vest bi bila: vremenska granica za proširenje se pomera sa 2025. na 2027. (minimum).


Žrtve porodičnog nasilja dodatno ugrožene tokom pandemije korona virusa - Društvo - Dnevni list Danas\n25. jun 2020.\nPočetna » Društvo » Žrtve porodičnog nasilja dodatno ugrožene tokom pandemije korona virusa\nŽrtve porodičnog nasilja dodatno ugrožene tokom pandemije korona virusa\nMasovni napori širom sveta za zaustavljanje pandemije korona virusa s ograničenjima i zatvaranjima gradova, izložili su opasnosti žrtve porodičnog nasilja, posebno ranjivu grupu koja je u karantinima suočena s dodatnim izazovima, prenosi Radio slobodna Evropa (RSE) pisanje svetskih medija.\n1Piše: Beta 30. marta 2020. 08.44\nIlustracija Foto: Pixabay/nonocare\nZbog zatvaranja porodica u sopstvene domove, u okviru mera za suzbijanje širenja korona virusa, jača strah od porasta nasilja u porodici, ukazuje agencija Frans pres.\nŠirom Evrope udruženja koja pomažu žrtvama porodičnog nasilja digla su uzbunu pošto je Evropa postala centar pandemije posle Kine, ističe AFP, dodajući da je u Kini, koja polako izlazi iz višenedeljnog potpunog zatvaranja, organizacija za prava žena Veiping saopštila da je zabeleženo trostruko povećanje prijava nasilja nad ženama.\nNemačka asocijacija savetovališta za žene i linija za pomoć (BFF) saopštila je da „za mnogedom već nije bilo sigurno mesto“, upozoravajući da stres izazvan socijalnom izolacijom povećava tenzije i „rizik od porodičnog i seksualnog nasilja nad ženama i decom“.\nRizici, kako ukazuje AFP, nisu ograničeni na domove u kojima je ranije postojao problem porodičnog nasilja, već sada pored stresa usled zatvaranja, strahovi oko sigurnosti radnih mesta i finansijskih poteškoća povećavaju verovatnoću sukoba.\nDok prema upozorenju aktivista, za decu, mlade i žene žrtve porodičnog nasilja trenutna situacija znači da su stalno izloženi zlostavljanju, udruženja za pomoć žrtvama nasilja u porodici suočavaju se s dvostrukim problemom – mnogi socijalni radnici moraju raditi od kuće, pa ne mogu doći do žrtava, a kad žrtve treba dovesti na bezbedno mesto, u sigurnim kućama često nema dovoljno mesta.\nPored stresa tokom pandemije korona virusa, niz drugih činilaca povećava porodično nasilje, ukazuje CNN, navodeći veću kupovinu oružja, okretanje alkoholu ili manje mogućnosti da se žrtve sklone od svojih nasilnika.\nZbog povećanog stresa neki više odlaze u prodavnice oružja i alkoholnih pića, ističe CNN, navodeći da je prodaja pištolja u porastu širom SAD, kao posle 11. septembra i pada berze 1987. To je simptom neizvesnih vremena, rekao je za CNN analitičar tržišta oružja Rob Sautvik.\nNasilnici često koriste oružje da bi uplašili žrtve, bez obzira da li žele da ga upotrebe, ali, prema organizacijama za sprečavanje nasilja oružjem, samo posedovanje vatrenog oružja kod nasilnika, pet puta povećava verovatnoću da će žrtva porodičnog nasilja biti ubijena.\nRekordnih 3,28 miliona Amerikanaca podnelo je ove nedelje zahtev za pomoć nezaposlenima, a nezaposlenost je snažno povezana s poremećajima konzumacije alkohola, dok, kako ukazuje CNN, Svetska zdravstvena organizacija (SZO) navodi da preterana konzumacija alkohola povećava ozbiljnost i učestalost porodičnog nasilja.\nU vreme pandemije korona virusa, ne samo što je žrtvama porodičnog nasilja teže da se sklone od nasilnika, nekima od njih koji su mesecima planirali svoj odlazak tajnim sakupljanjem novca, sada će to biti teže. Takođe, ukazuje CNN, žrtve seksualnog zlostavljanja mogu oklevati da odu u bolnice da se utvrdi silovanje, pošto su bolnice preopterećena i lekari mole da se ne ugrožava zdravstveni sistem. Pored toga, mnogi sudovi su zatvoreni, tako da se zahtevi za zaštitu od nasilnika odlažu na neodređeno vreme.\nDeca žrtava nasilja u porodici obično znaju kako mogu da se sklone – u školu i kuću prijatelja, ili s vannastavnim aktivnostima, ali sada kada više nemaju kuda, ukazuju stručnjaci, rizik od zlostavljanja dece se povećava, ističe CNN. Dok je u nekim bolnicama u SAD povećan broj dece koja su primljena zbog zlostavljanja, takođe je ponegde zabeležen u pad prijava nasilja nad decom, što aktivisti objašnjavanju činjenicom da deca nisu u školi gde nastavnici mogu u njihovo ime prijaviti nasilje.\nUz upozorenje aktivista da je zabeležen alarmantni porast porodičnog nasilja, u mnogim zemljama su zatražene promene pravnih mera i smernica kako bi se odrazila povećana opasnost za žene i decu u karantinu, ukazuje Gardijan.\nZabeleženo povećanje prijava nasilja u porodici predstavlja samo slučajeve gde su žrtve mogle da se obrate za pomoć, dok mnoge to nisu u stanju iz straha od nasilnih partnera ili zato što nisu mogle da odu iz kuće, ističe Gardijan i ukazuje na izjavu aktivistkinje iz Italije da očekuje „eksplozivno povećanje“ prijava porodičnog nasilja posle ukidanja ograničenja.\nU Španiji – gde su pravila ograničenja kretanja izuzetno stroga s kaznama zbog njihovog kršenja – vlada je poručila ženama da neće biti kažnjene ako napuste dom da prijave zlostavljanje, navodi britanski list. Ipak, 19. marta, u toj zemlji je došlo do prve smrtne žrtve porodičnog nasilja kada je suprug ubio supruga pred decom u oblasti Valensije.\nTužilac u italijanskom gradu Trento presudio je da u situacijama porodičnog nasilja nasilnik mora da napusti dom, a ne žrtva, dodaje list, dok je liderka Zelenih u nemačkom parlamentu pozvala vladu da obezbedi novac za sigurne kuće.\nBritanska ministarka unutrašnjih poslova Priti Patel rekla je da će, uprkos merama za zaustavljanje korona virusa, žrtvama porodičnog nasilja biti dozvoljeno da napuste dom i traže pomoć u sigurnim kućama, preneo je BBC.\nPatel je u listu Mejl on sandej ukazala da su ograničenja koja nalažu zatvaranje još teža za ljude čiji „dom nije sigurno utočište kakvo bi trebalo da bude“ i poručila žrtvama da neće biti zaboravljene i izneverene, a nasilnicima da se neće izvući.\nU Francuskoj, koja je već imala jednu od najviših stopa porodičnog nasilja u Evropi, prema rečima ministra unutrašnjih poslova, od zatvaranja zemlje 17. marta, izveštaji o nasilju u porodici širom zemlje povećani su za više od 30 odsto, ističe Juronjuz.\nMinistar Kristof Kastaner rekao je da će vlada uvesti nove mere kako bi ljudima izloženim nasilju omogućila da traže pomoć tokom ograničenja koja nalažu boravak u domovima.\nOn je, kako prenosi Juronjuz, rekao da će ženama žrtvama nasilja u porodici biti omogućeno da u apoteci traže pomoć, a za slučaj da su nasilni supruzi s njima, moći će da ga prijave preko šifrovanih signala, kakav već postoji u Španija za prijavljivanje nasilja u porodici.\nKastaner je rekao da će policija, s nastavkom strogih ograničenja, biti u pripravnosti za prijave zlostavljanja i da je borba protiv nasilja u porodici prioritet.\nKorona virus, nasilje, pandemija\nBritanija: Lekari upozoravaju da se treba pripremiti za drugi talas pandemije\nJanković: Ponovo postoji pretnja od razbuktavanja epidemije korona virusa\nJoš 91 novozaraženi, jedna osoba preminula od korona virusa\n30. marta 2020. u 10.11\nKolko smo jadni ljudi. Porodicno nasilje je daleko veci problem od bilo koje korone. Virus dodje i prodje, a porodicno nasilje je nesto sa cime milioni zena zive svakodnevno.


“Guitar United Fest” – četvrti međunarodni festival gitare pod sloganom “Guitar World”\nodržaće se od 31. oktobra – 3. novembra 2019. u Istočnom Sarajevu u prostorima Kulturnog centra INS, Doma Oružanih snaga BiH i Muzičke škole IS.\n“Guitar United” nastavlja tradiciju izuzetnog uspjeha prošlogodišnjih festivala i ponovo će okupiti plejadu domaćih i stranih umjetnika, i predavača kao i veliki broj polaznika majstorskih radionica i učesnika takmičenja u 6 kategorija. Takođe, održače se promocije i izložbe gitara, notnih izdanja i opreme za gitaru. I ove godine ćemo ugostiti poznatog grčkog graditelja gitara Janisa Sejdule koji će donirati gitaru vrijednosti 10.000 KM pobjedniku 6. kategorije takmičenja.\nKoncerti u četvrtak, 31.oktobra, petak, 1. novembra i u nedjelju 3. novembra će biti održani u sali Kulturnog centra Istočno Novo Sarajevo dok će koncert u subotu, 2. novembra biti održan u sali Doma Oružanih Snaga BiH.\nNakon svečanog otvaranja u četvrtak, 31. oktobra u 20h nastupiće američki duo Nuclear Okra – gitarista Larry Hammett i flautiskinja Miranda Arana sa izuzetno zanimljivim world music programom koji se sastoji veliki djelom od njihovih autorskih kompozicija, aranžmana čuvenih muzičkih djela kao i kompozicija drugih savremenih autora, sve to ispraćeno video projekcijom.\nU petak 1. novembra u 20h po 2. put na našem festivalu čuveni virtuoz na gitari, Dimitris Kotronakis iz Grčke, održače koncert sa programom savremenih gitarskih kompozitora.\nU subotu 2. novembra u 20h Jubilarni koncert Vojislava Ivanovića “Veče sa prijateljima”, povodom 40 godina umjetničkog rada i 60 godina života, okupiće 10 solista iz 5 zemalja kao i novoosnovani Sarajevski kamerni orkestar mladih sa dirigentom Alekom Isakovićem.\nUzbudljivo muzičko putovanje sa programom kompozicija za klavir, gitaru solo, više kamernih sastava sa gitarom kao i gitaru i orkestar. Ovo je jedini festivalski koncert koji će biti održan u Domu Oružanih snaga BiH i ulaz je slobodan.\nU nedjelju, 3. novembra u 17h festival svečano zatvara Gala koncert na kome će se publici predstaviti 6 pobjednika takmičenja kojima je vrijedne nagrade dodijelio stručni žiri. Nakon koncerta publika će, već tradicionalno, glasati i izabrati jednog pobjednika svih pobjednika i dodijeliti mu nagradu “Glas publike Guitar United 2019”. Festivalski odbor će dodijeliti i još jednu specijalnu nagradu “Mlada nada gitare Istočno Sarajevo 2019” najboljem učesniku iz Istočnog Sarajeva.\nUlaznice će se moći kupiti u Kulturnom centru Istočno Novo Sarajevo 2 sata prije svakog koncerta.\nSve informacije možete dobiti na telefone: 065 961 336 i 065 027 890 kao i na e mail:\nNe propustite Guitar United Fest- istinski muzički doživljaj za sve ljubitelje gitare i muzike!\nPrethodno Prethodni članak: Književna tribina: “Mladi i književnost “// Međunarodni festival književnosti\nSljedeća Sljedeći članak: Poseban dupli koncert


Anatomija nemorala - Žarko Korać - Peščanik\nPobuna Jedinice za specijalne operacije, novembra 2001. godine, kulminacija je vešto vođene kampanje za smenu vlade Dr Zorana Đinđića, kao „nepatriotske i izdajničke“. Štab te kampanje bio je smešten u predsedništvu tadašnje SR Jugoslavije, a njen inspirator i pokrovitelj bio je Dr Vojislav Koštunica.\nOna je svoje jasne ideološke osnove dobila obraćanjem Vojislava Koštunice javnosti, dvadeset i osmog juna te iste godine, kada je Slobodan Milošević izručen haškom tribunalu. Tada je Koštunica odbacio svoju „legalističku“ masku i vrlo jasnim rečima se predstavio kao direktni zaštitnik Slobodana Miloševića i njegove politike. U svojoj izjavi, on je celokupnu vladu Srbije optužio za „pravno nasilje“ i „puč“ i osudio izručenje kao nelegalno. Ono što je propustio da pomene je koliko truda je lično uložio da se spreči donošenje neke vrste pravne osnove za ovo izručenje u vidu posebne uredbe. Jednom će neki istoričar pravnih prilika u zemlji, biti u prilici da osvetli Koštuničine manipulacije ustavnim sudom, uključujući i telefonske pozive njegovim članovima, da bi se omelo donošenje uredbe ili posebnog zakona. Zbog toga je vlada Srbije bila prinuđena da se direktno osloni na tadašnji ustav Srbije, dajući pravnu osnovu tom izručenju. Sve to nije sprečilo ovog „legalistu“ da na konferenciji za novinare jasno pokaže da celokupno Miloševićevo bratstvo može da računa na njega i njegovo puno razumevanje Miloševićeve politike.


nedelja, 15. maj 2016. 00:24h\nProteklih godina, na nivou države, AP Vojvodine i jedinica lokalne samouprave na njenoj teritoriji, uvedene su različite podsticajne mere za poboljšanje materijalnog položaja porodica s decom. Predviđene mere pomoći porodici, između ostalog, obuhvataju palijativnu negu, posebnu zdravstvenu zaštitu dece, trudnica i porodilja, obezbeđivanje ličnog pratioca detetu i učeniku u oblasti socijalne zaštite. Uz to, u oblasti radnih odnosa žene imaju pravo i na naknadu zarade za vreme porodiljskog odsustva i odsustva radi nege deteta.\nMeđutim, iskustva građana koji se Pokrajinskom zaštitniku građana - ombudsmanu obraćaju svojim pritužbama, kao i analize i istraživanja koja je institucija sprovela u nadležnim organima uprave i službama, svedoče o tome da ove mere nisu značajnije doprinele osnaživanju porodice, niti ublažile ekonomsku i psihološku cenu roditeljstva.\nUzajamni odnos porodice i društva je dinamičan, a promene koje se dešavaju u njima funkcionišu po principu povratne sprege. Razvijena društvena zajednica nalaže kreiranje i unapređenje programa i propisa po meri porodice i interesu dobrobiti svih njenih članova pojedinačno. To podrazumeva i jačanje kapaciteta lokalnih zajednica za pružanje podrške porodici, ali i konkretne i korenite promene u svim segmentima društvenog života usmerene na osnaživanje roditelja i radno sposobnih članova porodice, navodi se u saopštenju pokrajinskog ombudsmana.\nNeke od mera koje bi tome doprinele su uvođenje fleksibilnog radnog vremena, pružanje podrške roditeljima u obezbeđivanju odgovarajuće nege i zdravog razvoja njihove dece, promovisanje većeg stepena uključivanja očeva u brigu o deci i ravnopravnog učešća muškaraca i žena u porodičnim obavezama, uključujući i brigu o starijim članovima porodice.


Fridom haus: SRBIJA VIŠE NIJE demokratska država, vlada je u "tranziciji" ka autokratiji | Klik IN\nFridom haus: SRBIJA VIŠE NIJE demokratska država, vlada je u „tranziciji“ ka autokratiji\nKLIK IN 6 маја, 2020 Leave a comment\nSrbija i Crna Gora, prvi put od 2003, nisu demokratske države, zaključak je izveštaja „Zemlje u tranziciji“ nevladine organizacije Fridom haus, dokumenta u kojem je istražen i opisan način upravljanja u 29 država bivšeg Sovjetskog Saveza i Istočne Evrope.\nSrbija i Crna Gora su u izveštaju za 2020. godinu svrstane u kategoriju vlada u tranziciji ili hibridnih režima – u kojima je vlast zasnovana u autoritarizmu kao posledici nepotpune demokratske promene.\nCrna Gora je grupu demokratskih država napustila posle jedne decenije koju je, kao i Srbija, provela među polukonsolidovanim demokratijama.\n„Albanija, Srbija i Crna Gora zabeležile su najveći pad – imajući u vidu sve zemlje Balkana. Srbija i Crna Gora nazadovale su u borbi protiv korupcije.\nIzostaje efikasna akcija kao odgovor na slučajeve povezane sa korupcijom na visokim nivoima, a postoje i slučajevi raspuštanja institucija i ustručavanje od delovanja kojim bi se te države adekvatno suprotstavile korupciji“, rekao je za Glas Amerike Majkl Smelcer, istraživač nevladine organizacije Fridom haus sa sedištem u Vašingtonu.\n„Od 2016. do 2018. godine na dnevni red za glasanje u Skupštini uvršćuju se isključivo predlozi poslanika koji su prijateljski orijentisani prema vlasti. Da bi ograničila nadzor nad sopstvenim predlozima, SNS isključuje opoziciju iz parlamentarnih odbora i predloge preplavljuje nepotrebnim amadmanima.\nTakođe, u 2019. probrana su svega dva predloga, van redova skupštinske vladajuće većine, koji su izglasani. Da bi ograničila nadzor nad sopstvenim predlozima, SNS isključuje opoziciju iz parlamentarnih odbora i predloge preplavljuje nepotrebnim amadmanima, koji bivaju uključeni u vreme odobreno za parlamentarnu debatu”, navedeno je u delu izveštaja Fridom hausa „Zemlje u tranziciji“ posvećenom Srbiji.\n„Sporna legitimnost većine vladajuće stranke dodatno obeshrabruje poslanike opozicije. Parlamentarni izbori 2016. godine pokazali su da SNS koristi prednost koju ima kao vladajuća stranka ne iskazujući jasne razlike između državnih i partijskih aktivnosti.\nVrši pritisak na birače, posebno one koji su zaposleni u javnom sektoru, privlačeći birače koristeći društvene inicijative, prema zaključcima posmatrača Saveta Evrope i Organizacije za evropsku bezbednost i saradnju (OEBS)“, navedeno je u izveštaju Fridom hausa.\nSmelcer, stručnjak Fridom Hausa, ukazuje da se mnogi lideri Centralne i Istočne Evrope više ne pretvaraju da mare o demokratiji i vladavini prava.\n← PUF i Sergej Trifunović objavili spot za pesmu „Zorka Koridorka“ (VIDEO)\nKRIK otkriva: MAFIJA NAVIJAČI I njihove veze sa VRHOM DRŽAVE →


Uskoro: Vozačaka dozvola 700 evra! – Nadlanu.com\nUskoro: Vozačaka dozvola 700 evra!\nObjavljeno 6. juna 2012. / 16:10:38\nZa osam meseci na snagu stupa novi pravilnik koji povećava fond časova vozačke obuke, uvodi obaveznu teorijsku obuku i cenu obuke gotovo udvostručuje.\nSistem obuke u auto-školama potpuno će se promeniti za osam meseci. Od oktobra počinje tromesečni period prilagođavanja, a do tada sve ostaje po starom, prenosi RTS.\n“Oni koji budu započeli obuku imaće mogućnost da se obučavaju po starom još tri meseca od stupanja na snagu pravilnika, ali će ipak morati da uzmu tri dodatna časa teorije i tri prakse kao i prve pomoći i da polažu po novima pravilima”, kaže Branimir Pejović iz MUP-a Srbije.\nTokom obuke u učionici predavanja i kandidati snimaju se svih 40 časova. Svaka škola mora da ima licencirane instruktore i najmanje jednog saobraćajnog inženjera, kao i nova vozila, kamione i automobile, prikolice i autobuse.\nSpasoje Manojlović iz auto-škole “Desetka plus” napominje da ako je sada obuka koštala između dvesta i trista evra, po novom ona mora poskupeti bar dvostruko, što znači da ne može biti ispod 700 do 800 evra.\n“Uzimajući u obzir šta sve moramo da ispunimo do tada će se pojaviti nelojalna konkurencija između auto-škola”, dodaje Manojlović.\nMinimalne cene obuke odrediće u oktobru Ministarstvo za trgovinu. Stručnjaci kažu da deo Pravilnika mora da se menja radi veće bezbednosti u saobraćaju.\n“Pretpostavljam da će se se auto-škole ponašati po automatizmu i to tako da se ništa neće menjati po fazama u tih pet meseci. Škole će četiri i po meseca raditi po starom, a poslednjih 15 dana će ostaviti za novo prilagođavanje”, smatra Milan Vujanić sa Saobraćajnog fakulteta.\nPrema njegovim rečima, u obuci se i do sada radilo nešto što se mora, a ne nešto što bi bilo dobro za bezbednost saobraćaja.\nPosebne zamerke tiču se obuke motorista koji su čak 50 puta ugroženiji od ostalih učesnika u saobraćaju, a i dalje nemaju pratnju instruktora na obuci.\nNovina je to što se ne mogu obučavati na svojim motorima već onima iz autoškole gde će sa instruktorom utvrditi sadržaj obuke na svakom času.\nZnaš šta je "drag queen"? Sad će Sneki da ti objasni… (VIDEO)\nMOK prenosi OI za delove Azije i Afrike preko Jutjuba


Dan online - Sport: Četiri uslova za FIBA - 2015-04-30\nSport NEUSPJEŠAN SASTANAK PREDSTAVNIKA SVJETSKE KOŠARKAŠKE FEDERACIJE I SRPSKIH KLUBOVA Četiri uslova za FIBA\nPoslije sastanka predstavnika srpskih klubova (Partizan, Crvena zvezda, Mega Leks i Metalac) sa specijalni izaslanikom FIBA, Kostom Ilijevim, predsjednik „crveno-belih”, Nebojša Čović, istakao da oni od FIBA očekuju određene garancije.\n– Pod jedan, FIBA mora da nam garantuje prohodnost u Evroligu i Evrokup. A to znači da prvo riješi odnose sa Evroligom i ULEB-om, a ne sa nama. Pod dva, kada krenemo da pričamo o novom konceptu regionalne lige, da nam garantuje da će sjedište biti u Beogradu, jer regionalna liga simulira prostor bivše Jugoslavije, a zna se gdje je bio glavni grad. Pod tri, što je možda čak i pod jedan, da nam FIBA garantuje da u toj, radno nazvanoj Premijer košarkaškoj ligi, neće na mala vrata biti uvučeni klubovi sa Kosova i Metohije. I pod četiri, da FIBA neće praviti nikakve smetnje u jačanju nama veoma važne Košarkaške lige Srbije, otkrio je Čović.N.Z.


Stručni radnici Centra za socijalni rad za opštinu Čoka prisustvovali su seminarima koje je organizovao Pokrajinski sekretarijat za privredu, zapošljavanje i ravnopravnost polova kao nastavak obuke „Nasilje u porodici i institucionalna zaštita“ za profesionalce koji se bave prevencijom i zaštitom od nasilja u porodici. Seminari pod nazivom „Organizovanje konferencija slučaja za zaštitu od nasilja u porodici“ i „Koordinirana akcija lokalne zajednice u prevenciji i zaštiti od nasilja u porodici“ održani su 2. i 3. oktobra u Hotelu „Novi Sad“ u Novom Sadu.\nObuke je izvodio stručni tim Autonomnog ženskog centra, nevladine organizacije iz Beograda, Jeca Nedeljkov, po struci psihološkinja i Maja Banauh-Brusin, socijalna radnica, čiji su edukativni programi akreditovani od strane Ministrastva za rad, zapošljavanje, boračka i socijalna pitanja Republike Srbije. Sadržaj programa je bio obrađen kroz ineraktivane tehnike rada, na kraju su učesnicima podeljeni adekvatni edukativni materijali, a takođe će dobiti i sertifikate o završenim obukama. Polaznici ovih seminara bili su pored stručnih radnika iz Centra za socijalni rad Čoka i stručni radnici zaposleni u Centrima za socijalni rad Apatin, Ada, Mali Iđoš, predstavnici iz Policijske stanice Ada i Policijske uprave Kikinda, zatim predstavnici Crvenog Krsta, Doma zdravlja i opštine Mali Iđoš, predstavnici osnovnih škola u Feketiću i Adi i aktivistkinje iz nevladinih organizacija.\nCiljevi seminara bili su da se unaprede prevencija i suzbijanje nasilja u porodici i rodno zasnovanog nasilja kroz koordinisan rad odgovarajućih institucija i organizacija, promocija najuspešnijih mehanizama za borbu protiv nasilja u porodici, jednom rečju jačanje delotvorne akcije nadležnih opštinskih organa kroz organizovanje i sprovođenje konferencija slučaja i koordiniranih akcija.


Vesti online / Sport / Košarka / Cedevita i Partizan u Zagrebu otvaraju plej-of ABA lige\nKošarkaši Cedevite i Partizana mečom u Zagrebu 18. marta otvoriće polufinalnu seriju plej-ofa ABA lige, dok se dan kasnije u Beogradu sastaju Crvena zvezda i Budućnost.\nPartizan će u drugoj utakmici dočekati Cedevitu 25. marta, a Budućnost Zvezdu tri dana kasnije, dok bi eventualni treći mečevi mogli da budu 1, odnosno 4. aprila.\nFinalna serija, koja se igra na tri pobede, zakazana je za 10, 11. i 13. april, a u slučaju potrebe 14. i 16. dana istog meseca.\nTitulu brane košarkaši Crvene zvezde, koji su regularni deo sezone završili sa rekordnim skorom 25-1.\nKOŠARKA ABA liga: Radnički izgubio u Kragujevcu!\nKOŠARKA Beogradska arena oslobodila termine za fajnal-for ABA lige


Bez posla 3.400 državnih službenika\nOd 1. januara naredne godine bez posla će ostati 3.400 državnih službenika ukoliko Predlog zakona o određivanju maksimalnog broja zaposlenih u republičkoj administraciji, koji je Vlada usvojila na jučerašnjoj sednici, bude usvojen i u Skupštini Srbije. Ovim Predlogom zakona predviđeno je da maksimalan broj zaposlenih u državnoj upravi bude 28.400, što znači da će bez posla ostati 2.800 zaposlenih na neodređeno i 600 zaposlenih po drugim osnovima\n- Srbija ima skupu administraciju i usvajanjem ovog zakona prvi put uvodimo parlamentarnu kontrolu zaposlenih u državnoj upravi, a što je najvažnije, ukinućemo nepotrebna i izmišljena radna mesta - rekao je juče na konferenciji za novinare nakon sednice Vlade, ministar ekonomije Mlađan Dinkić.\nPrema njegovim rečima, prihvaćene su pojedine primedbe sindikata i dogovoreno je da visina otpremnine bude trećina bruto zarade pomnožena sa godinama staža. „Osim toga, usvojili smo i predlog da se prilikom ocenjivanja u obzir uzmu i ranije ocene, kao i da oni koji ostanu bez posla primaju novčanu naknadu u trajanju od najviše 12 meseci, a u dogovoru sa sindikatima odlučili smo da neće biti otpušten niko ko ima pet ili manje godina do penzije“, napomenuo je Dinkić. On nije mogao da kaže koliko će država tačno uštedeti takvom racionalizacijom, ali je istakao da će direktni efekti biti vidljivi tek 2011. kada se budu isplatile sve otpremnine. Dinkić je dodao da se zakon odnosi na sve državne službenike, zaposlene u telima koje je osnovala Vlada Srbije, ministarstvima, agencijama i organizacijama obaveznog socijalnog osiguranja, ali ne i u telima koje je osnovala Skupština Srbije, MUP-u, Ministarstvu odbrane, BIA i Upravi za izvršenje zatvorskih sankcija.\n- Predviđene su i kazne za ministre i rukovodioce koji se ne budu pridržavali zakona i to u visini od milion dinara, ali ne verujem da će biti onih koji će to sebi dozvoliti - rekao je Dinkić, istakavši da bi već na narednoj sednici Vlade u četvrtak trebalo da bude usvojen i zakon kojim bi se regulisalo otpuštanje zaposlenih u lokalnoj samoupravi. Na jučerašnjoj sednici Vlade Srbije usvojen je i zaključak o smanjenju broja državnih sekretara i pomoćnika, a Dinkić je najavio da će u svom Ministarstvu u skladu sa tim ukinuti ceo jedan sektor. Ministar ekonomije rekao je i da ne očekuje da će biti štrajkova zbog ovakve odluke jer bi bili osuđeni na neuspeh, a osim toga postignut je i dogovor sa sindikatima, odnosno Savezom samostalnih sindikata koji je posle dva sastanka sa predstavnicima Vlade u poslednja 24 časa odlučio da zakonu da „zeleno svetlo“ jer je ispunjeno gotovo sve što su tražili.\nPredsednik Sindikata zaposlenih u državnoj upravi Njegoš Potežica izrazio je zadovoljstvo što je u zakon ugrađena odredba da ne dominira ocena koju je radnik dobio od poslednjeg rukovodioca, već da se uzmu u obzir i ranije ocene. „Siguran sam da će i u predlog zakona o smanjenju broja zaposlenih u lokalnim samoupravama biti ugrađena konceptualna rešenja iz zakona koji smo usaglasili“, rekao je Potežica. Međutim, u UGS Nezavisnost koji je, prema rečima predsednika Branislava Čanka, na pregovore pozvan „na seljački način“, nisu zadovoljni predlogom, ali pre svega time što nisu učestvovali. Granski sindikat uprave, pravosuđa i policije osudio je zbog toga ponašanje Vlade koja nije pozvala sve socijalne partnere na razgovor. U saopštenju tog sindikata navodi se da je Vlada Srbije nacrtom zakona odredila da bez posla ostanu 3.224 zaposlena, a da je na pregovorima sa predstavnicima SSS Srbije dogovoreno da bez posla ostane 3.500 ljudi. Sindikat Uprave izrazio je i ogorčenje ponašanjem Samostalnog sindikata koji je, kako je navedeno, nakon dogovora u vladi „obavestio svoje članstvo da neće ostati bez posla“.\nUskoro tender za fiksnog operatera\nPredsednik Vlade Mirko Cvetković izjavio je da je Vlada usvojila zaključak o racionalizaciji koji predviđa da do kraja godine bude otpušteno i 2.000 zaposlenih u pravosuđu. On je ocenio da će reforma administracije pojačati pregovaračku poziciju Srbije sa MMF-om. „Na sednici je doneta i odluka o tome da se otvori prostor za konkurenciju u fiksnoj telefoniji, tako da bi uskoro trebalo da bude raspisan tender za novog operatera, a Vlada je donela i odluku o osnivanju javnog preduzeća koje će se ubuduće baviti emisionom tehnikom“, rekao je Cvetković.\nNeočekivani pad nemačkog izvoza\nNemački izvoz neočekivano je opao u avgustu za 1,8 odsto, pošto je prethodna tri meseca rastao i istručnjacima ulivao nadu da je došlo do oporavka privrede\nEkonomisti su očekivali da će rast izvoza u avgustu iznositi najmanje 1,7 odsto, koliki je bio u julu. Junski rast privrede iznosio je čak 6,4 odsto u odnosu na prethodni mesec.\nU odnosu na isti mesec prošle godine, izvoz je u avgustu, kako je saopštio Savezni zavod za statistiku, opao za 20 proceneta i vredeo je 60,4 milijardi evra. U prvih šest meseci pad izvoza je u odnosu na prvu polovinu 2008. iznosio 22,3 procenta.\nEkonomski analitičari ocenjuju da je avgustovski pad izvoza razočarenje, ali da "može da se preboli", jer će u poslednja tri meseca izvoz ponovo da stati na noge.\nOčekuje se čak da će Nemačka i ove godine sačuvati titulu svetskog izvoznog rekordera, iako ju je Kina u prvom polugodištu, zahvaljujući povoljnom kursu dolara, nadmašila. Prošle godine je udeo Nemačke u ukupnom svetskom izvozu bio 9,1 odsto.\nNemačka privredna udruženja su objavila da su u avgustu porudžbine porasle u odnosu na jul za 1,4 odsto, pri čemu je broj porudžbina iz inostranstva uvećan za skoro pet proceneta. Zato se veruje da će do kraja godine industrijska proizvodnja "snažno da poraste".\nNemačka industrijska i trgovinska komora (DIHK) očekuje da će novi podaci pokazati da je u trećem kvartalu privredni rast iznosio 0,8 odsto. U drugom tromesečju nemačka privreda je izašla iz skoro jednogodišnje recesije i zabeležila rast od 0,3 procenta.\nDIHK upozorava da privredni oporavak neće biti dovoljan da se spreči talas otpuštanja i ukidanje najmanje 200.000 radnih mesta u industriji. Jer, u odnosu na isti period prošle godine, industrijska postrojenja imaju 20,4 odsto manje porudžbina.\nNegativna stopa inflacije drugi put ove godine\nCene u Nemačkoj su u septembru ove godine opale za 0,3 odsto, saopštio je Savezni zavod za statistiku. Ovo je drugi put ove godine da se u Nemačkoj beleži negativna stopa inflacije. U julu je pad cena iznosio 0,5 procenata.\nStatističari su naveli da je od odlučujućeg značaja za pad cena bilo pojeftinjenje energenata i životnih namirnica.\nCene energenata su od početka godine opale za 18,6 odsto, a hrane za tri procenta. Ukoliko bi se izuzele cene energije i hrane, u septembru bi inflacije porasla za 1,3 odsto. U Nemačkoj je najviše pojeftinilo jestivo ulje (za 11,3 odsto), zatim mlečni proizvodi (od 19 do 26 odsto), povrće (8,9 odsto) i voće (6,3 odsto), dok je riba poskupela.\nU istom periodu porasle su cene cigareta i turističkih aranžmana, i obuće i odeće.\nPad cena u vreme krize ima dobru stranu za nemačku privredu, jer omogućava srazmerno stabilan nivo privatne potrošnje koji je značajan za oživljavanje privrede.


NIS daje 82 miliona dinara za šest gradova Vojvodine – ICR\nKravčenko i Pajtić potpisali sporazum o socijalno-ekonomskoj saradnji\nVlada Vojvodine postigla je sporazum sa „Naftnom industrijom Srbije“ (NIS), po kome će naftna kompanija usmeriti više od 82 miliona dinara u šest gradova i opština u Vojvodini gde postoje postrojenja NIS-a.\n– NIS će ova sredstva usmeriti u oblasti obrazovanja, zdravstva, kulture, privrede, sporta – u sve one prioritetne ciljeve koje su definisale lokalne samouprave, odnosno, usmeriće sredstva tamo gde ljudu koji žive u tim sredinama doživljavaju određene probleme. U tom smislu, NIS pokazuje socijalnu odgovornost kakvu retko koja strana kompanija pokazuje, izjavio je predsednik Vlade AP Vojvodine dr Bojan Pajtić nakon potpisivanja Sporazuma o socio-ekonomskoj saradnji sa generalnim direktorom NIS-a dr Kirilom Kravčenkom.\n„Naftna industrija Srbije“ i Vlada Vojvodine juče su potpisale, treću godinu zaredom, sporazum čiji je cilj dugoročna saradnja, bazirana na kreiranju organizacionih, ekonomskih i pravnih uslova za rad i razvoj kompanije, ali i za razvoj lokalnih zajednica u Vojvodini. Osim ovog, baznog sporazuma, u Vladi Vojvodine NIS je potpisao i dopunske sporazume sa šest lokalnih samouprava u Vojvodini: Novim Sadom, Kikindom, Zrenjaninom, Pančevom, Kanjižom i Novim Bečejom.\n– U prošloj godini, u „Naftnoj industriji Srbije“ ostvarili smo dobre rezultate , što govori da smo na dobrom putu. Povećali smo iznos poreza koji uplaćujemo u budžet, povećali smo investicije, povećali nivo naše socijalne odgovornosti. NIS ima izuzetnu saradnju sa Vladom Vojvodine koja se svake godine unapređuje i predstavlja dobar primer saradnje državnog organa i privredne organizacije – rekao je generalni direktor ove kompanije dr Kiril Kravčenko.


Poražavajući podaci o "sivoj ekonomiji": Od 10 radnika u Srpskoj šest prima platu u koverti | BL Portal\nPoražavajući podaci o “sivoj ekonomiji”: Od 10 radnika u Srpskoj šest prima platu u koverti\n24. Novembra 2021. 18:45\nU Srpskoj je zvanično zaposleno nešto više od 275.000 radnika, od kojih je u realnom sektoru, odnosno onih koji ne primaju platu iz budžeta, oko 195.000. U javnom sektoru svi su prijavljeni na iznos koji je i ugovoren i na koji se uplaćuju porezi i doprinosi.\nS druge strane, poznato je da su primanja sa bilo kakvom kvalifikacijom minimalno 750 maraka. Dakle, nemoguće je da toliki broj radnika prima platu od 600 maraka, već se radi o prijavljenim primanjima na koja se plaćaju porezi i doprinosi.\n“To je siva ekonomija i na to su nas upozorili poslodavci koji rade po zakonu. Mi se s tim moramo obračunati, a jedan od prijedloga je da odredimo minimalne bruto plate za svaku granu”, izjavio je premijer RS Radovan Višković.\n“Nama je sada najveća borba kako da spasimo one koji plaćaju porez, odnosno koji posluju po zakonu, da ne budu ugroženi. Oni koji rade u sivoj zoni radnika mogu da plate više nego onaj ko radi po zakonu”, ističe Trivić.\n“Računali smo da bi se u budžet RS slilo oko 50-ak miliona maraka kada bi se povećao poreski prag sa 540 na 600 KM. Mislim da će se dizati poreska osnovica za svaku granu naredne godine”, dodaje Trivić.\n“To je čista siva zona i čista siva ekonomija. Nelogično je da jedan građevinski inženjer u građevinskoj firmi radi za 600 KM. Imaju firme gdje su svi zaposleni, od zidara, pomoćnog radnika do inženjera, prijavljeni na najnižu platu ili nešto iznad toga”, ističe ona.\n“Zakon je ostavio mogućnost poslodavcu da može radnicima isplatiti najnižu platu, da na to uplati poreze i doprinose, i on je pred zakonom čist. Ali, to poslodavci zloupotrebljavaju, tako da institucije poput Poreske uprave i Inspektorata nemaju nikakvu mogućnost za sankciju. Međutim, signal za inspekciju mora da bude to da su visokokvalifikovani kadrovi prijavljeni na nešto iznad minimalne plate”, ističe ona.\n“Ili će morati znatno da povećaju plate ili ćemo uvesti radnu snagu i za nekoliko godina postati manjina”, upozorava Vrabičićeva.\n“Međutim, u manjim objektima primanja su značajno manja i nisu prikazana u punom iznosu. Dio plate se ne prikazuje. Dakle, još uvijek postoje koverte”, potvrđuje Savanović.\n“Кod ovog rasterećenja u budžetu će prihodi biti manji za 80 miliona КM. Ekonomskim mjerama planirano je i umanjenje nefiskalnih davanja u ukupnom iznosu 25 miliona КM, što će u značajnoj mjeri ići u korist poslovne zajednice od kojih smo dobili saglasnost za sprovođenje planiranih mjera”, poručuju iz Ministarstva finansija RS.\nPodsjećamo da je premijer RS Radovan Višković rekao da će ovim rasterećenjem zaposlenima biti povećanje plate između pet i 10 odsto, a da Vlada RS očekuje od poslodavaca da bar za isto toliko povećaju plate radnicima, piše Srpskainfo.\nTags: Koverta, plata, Siva ekonomija, Srpska\nDačić o inicijativi “Otvoreni Balkan”: Nije riječ o novoj Jugoslaviji niti o “utješnoj nagradi”


Vest | Microsoft poražen na sudu | Kompjuter biblioteka\nMicrosoft poražen na sudu\nPregleda (30 dana / ukupno): 5 / 1060\nU presudi dugoj 248 stranica sud je dao za pravo Evropskoj komisiji, koja je zaključila da Microsoft zloupotrebljava svoj monopolistički položaj. Navedeno je da je prodaja medijskog softvera u paketu sa Windowsom značajno oštetila konkurenciju.\nKomisija je od Microsofta tražila sledeće:\nda podeli deo svog koda sa konkurencijom\nprodaje Windows bez Media Playera\nplati kaznu od 613 miliona dolara.\nSud je ocenio nevažnim to što Microsoft ne naplaćuje odvojeno Windows Media Player i ne obavezuje kupce Windowsa da ga koriste. Međutim, ukinuta je odluka regulativnog tela prema kojoj je trebalo da se oformi nadzorno telo čiji bi jedini zadatak bilo praćenje sprovođenja kaznenih mera.\nMicrosoft će imati priliku da se žali Evropskom sudu pravde, u roku od sledeća dva meseca. U Microsoftu nisu želeli da komentarišu odluku suda sve dok je ne prouče. Sa druges trane predstavnici EU slave ovo kao veliku pobedu politike konkurencije i potrošačkih prava.\n"Ova presuda, snažnije nego ikad pre, potvrđuje da se Microsoft mora povinovati našoj odluci. Više neću tolerisati njihove pokušaje izbegavanja ispunjavanja obaveza", rekla je evropska poverenica za konkurenciju Neelie Kroes.\nMicrosoft je zaradio više od 14 milijardi dolara tokom zadnje fiskalne godine.